text:
MUTU 30
“Yendani M’chikondi”
1-3. Kodi chimachitika n’chiyani tikatengera chitsanzo cha Yehova chokhala achikondi?
“KUPATSA kutidalitsa koposa kulandira.” (Machitidwe 20:35) Mawu a Yesu ameneŵa amaphera mphongo mfundo iyi ya choonadi chofunika zedi: Chikondi chopanda dyera chimapindulitsa. Ngakhale kuti kulandira chikondi kumasangalatsa, timakhala achimwemwe kwambiri popatsa, kapena posonyeza, ena chikondicho.
2 Atate wathu wakumwamba amazidziŵa bwino kwambiri zimenezi kuposa wina aliyense. Monga taonera m’mitu yapitayi ya chigawo chino, Yehova ndiye chitsanzo chapamwamba kwambiri cha chikondi. Palibe amene wasonyezapo chikondi m’njira zikuluzikulu kapenanso kwa nthaŵi yaitali kuposa mmene iye wachitira. N’zosadabwitsa kuti Yehova akutchedwa “Mulungu wachimwemwe”!—1 Timoteo 1:11, NW.
3 Mulungu wathu wachikondi amafuna titayesetsa kukhala ngati iye, makamaka pankhani yokhala achikondi. Aefeso 5:1, 2 amatiuza kuti: “Khalani akutsanza a Mulungu, monga ana okondedwa; ndipo yendani m’chikondi.” Pamene titengera chitsanzo cha Yehova chokhala achikondi, timakhala achimwemwe kwambiri chimene chimabwera ndi kupatsa. Timakhalanso okondwa podziŵa kuti tikukondweretsa Yehova, chifukwa Mawu ake amatilangiza kuti tiyenera “kukondana.” (Aroma 13:8) Komabe palinso zifukwa zina zimene tiyenera ‘kuyendera m’chikondi.’
Chifukwa Chake Chikondi N’chofunika Kwambiri
4, 5. N’chifukwa chiyani kuli kofunika kwambiri kuti tizikonda okhulupirira anzathu ndi chikondi chodzimana?
4 Kodi n’chifukwa chiyani n’kofunika kwambiri kuti tizikonda okhulupirira anzathu? Mwachidule, chikondi ndicho Chikristu choona. Popanda chikondi sitingagwirizane kwambiri ndi Akristu anzathu, ndipo, kuposa pamenepo, tingakhale opanda phindu kwa Yehova. Taonani zimene Mawu a Mulungu amanena pa mfundo za choonadi zimenezi.
5 Usiku womaliza wa moyo wake wapadziko lapansi, Yesu anauza otsatira ake kuti: “Ndikupatsani inu lamulo latsopano, kuti mukondane wina ndi mnzake; monga ndakonda inu, kuti inunso mukondane wina ndi mnzake. Mwa ichi adzazindikira onse kuti muli akuphunzira anga, ngati muli nacho chikondano wina ndi mnzake.” (Yohane 13:34, 35) “Monga ndakonda inu”—inde, tikulamulidwa kukhala ndi chikondi chonga chimene Yesu anali nacho. Taona m’Mutu 29 kuti Yesu anapereka chitsanzo chapamwamba cha kukhala ndi chikondi chodzimana; kusamalira choyamba zimene ena akusoŵeka ndiponso zofuna zawo. Ifenso tifunika kukhala ndi chikondi chopanda dyera, ndipo tiyenera kuchisonyeza mooneka bwino moti ngakhale anthu amene sali mu mpingo wachikristu azitha kuona chikondi chathucho. Ndithudi, chikondi chodzimana cha paabale ndicho chizindikiro chimene timadziŵika nacho monga otsatira oona a Kristu.
6, 7. (a) Kodi timadziŵa bwanji kuti Mawu a Yehova amanena motsindika kwambiri za kufunika kwa chikondi? (b) Kodi mawu a Paulo olembedwa pa 1 Akorinto 13:4-8 amanena za mbali iti ya chikondi?
6 Bwanji nanga titakhala kuti tilibe chikondi? Mtumwi Paulo anati, ngati “ndilibe chikondi, ndili ngati chitsulo chongolira, kapena chinganga chosokosera.” (1 Akorinto 13:1, Chipangano Chatsopano Cholembedwa m’Chicheŵa Chamakono) Chinganga chosokosera chimachita phokoso kwambiri. Nanga bwanji chitsulo chongolira? Mabaibulo ena pamenepa amati “belu laphokoso” kapena “belu lolira kwambiri.” Zimenezi ndi zitsanzo zoyenerera kwambiri. Munthu wopanda chikondi amafanana ndi chida choimbira chimene chimasokosera ndipo sichisangalatsa m’malo moti chizikondweretsa. Kodi munthu wotereyu angasangalale bwanji ndi anthu ena? Paulo anatinso: “Ndingakhale ndili nacho chikhulupiriro chonse, kuti ndikasendeza mapiri, koma ndilibe chikondi, ndili chabe.” (1 Akorinto 13:2) Tangoganizirani, munthu wopanda chikondi ndi munthu ‘wachabechabe,’ ngakhale angachite ntchito zotani! Kodi sizikuonekeratu kuti Mawu a Yehova amati kukhala achikondi n’kofunika zedi?
7 Komabe, kodi tingasonyeze bwanji kuti ndife achikondi pa zochita zathu ndi ena? Kuti tiyankhe funso limeneli, tiyeni tipende mawu a Paulo opezeka pa 1 Akorinto 13:4-8. Mavesiŵa sakunena za mmene Mulungu amatikondera kapenanso mmene timakondera Mulungu. M’malo mwake, Paulo anali kunena za mmene tiyenera kusonyezerana chikondi. Anafotokoza zinthu zina zimene chikondi chimachita ndiponso zina zimene sichichita.
Zimene Chikondi Chimachita
8. Kodi kuleza mtima kungatithandize motani pochita zinthu ndi ena?
8 “Chikondi chikhala chilezere.” Kukhala woleza kumatanthauza kulolerana ndi ena moleza mtima. (Akolose 3:13) Timafunikadi kuleza mtima kotereku, kodi sichoncho? Popeza ndife opanda ungwiro ndiponso tikutumikira pamodzi, si kulakwa kuganizira kuti nthaŵi zina abale athu achikristu adzatikwiyitsa, ndiponso kuti nafenso tikhoza kuwakwiyitsa. Koma kuleza mtima ndi kudziletsa kungatithandize kupirira zokhumudwitsa zazing’ono zimene zimakhalapo tikamachita zinthu ndi ena—popanda kusokoneza mtendere wa mpingo.
9. Kodi tingakhale okoma mtima kwa ena m’njira zotani?
9 “Chikondi . . . chili chokoma mtima.” Timasonyeza kuti ndife okoma mtima mwa kuchita zinthu zothandiza ndi kulankhula mawu odera nkhaŵa ena. Chikondi chimatichititsa kufunafuna njira zoti tikhale okoma mtima kwa ena, makamaka kwa amene akuvutika kwambiri. Mwachitsanzo, wokhulupirira mnzathu wokalamba angamasungulumwe ndipo angamalakalake wina atakamuchezera ndi kumulimbikitsa. Mayi yemwe akulera yekha ana kapena mlongo amene mwamuna wake ndi wachipembedzo china angafunike kumuthandiza zinthu zina. Munthu wodwala kapena amene ali ndi mavuto ena ake angafune kumva mawu abwino a bwenzi lokhulupirika. (Miyambo 12:25; 17:17) Pamene tiyamba ndife kuchitapo kanthu kuti tisonyeze kukoma mtima m’zinthu zoterozo, timaonetsa kuti chikondi chathu n’choona.—2 Akorinto 8:8.
10. Kodi chikondi chimatithandiza motani kuchirikiza ndi kulankhula choonadi ngakhale pamene kuli kovuta kuchita zimenezi?
10 “Chikondi . . . chikondwera ndi choonadi.” Baibulo lina limati: “Chikondi . . . chimakondwera ndi kukhalira kumbuyo choonadi.” Chikondi chimatichititsa kuchirikiza choonadi ndi ‘kunena choonadi yense ndi mnzake.’ (Zekariya 8:16) Mwachitsanzo, ngati munthu yemwe timamukonda wachita tchimo lalikulu, kukonda Yehova—ndiponso wolakwayo—kudzatithandiza kumamatira miyezo ya Mulungu m’malo moyesa kubisa tchimolo, kapena kupeza zifukwa zolichepetsera, kapenanso ngakhale kunena zabodza za tchimolo. N’zoona kuti kungakhale kovuta kuvomereza zimene zachitikazo. Koma ngati timamufunira zabwino munthu yemwe timamukondayo, tidzafuna kuti alandire ndi kulabadira chilango chachikondi cha Mulungu. (Miyambo 3:11, 12) Pokhala Akristu achikondi, timafunanso “kukhala nawo makhalidwe abwino [mu zinthu zonse, NW].”—Ahebri 13:18.
11. Popeza kuti chikondi ‘chimakwirira zinthu zonse,’ kodi tiyenera kuyesetsa kuchitanji ndi zolephera za okhulupirira anzathu?
11 “Chikondi . . . chikwirira zinthu zonse.” Lemba la 1 Petro 4:8 limati: “Chikondano chikwiriritsa unyinji wa machimo.” Inde, Mkristu amene amachita zinthu mwachikondi salakalaka kuti azikamba za zonse zimene abale ake achikristu amaphonya kapenanso amalephera kuchita. Nthaŵi zambiri, zolakwa za okhulupirira anzathu zimakhala zazing’ono moti tikhoza kuzikwirira ndi chikondi.—Miyambo 10:12; 17:9.
12. Kodi mtumwi Paulo anaonetsa motani kuti anali kukhulupirira kuti Filemoni achita zabwino kwambiri, nanga chitsanzo cha Paulo chingatiphunzitse chiyani?
12 “Chikondi . . . chikhulupirira zinthu zonse.” Baibulo limene anatembenuza Moffatt limati chikondi chimakhala “chofunitsitsa nthaŵi zonse kukhulupirira zabwino kwambiri.” Okhulupirira anzathu sitiwakayikira mosayenera, kukayikira zolinga zawo pa chilichonse chimene akuchita. Chikondi chimatithandiza kudalira abale athu ndi kukhulupirira kuti amachita “zabwino kwambiri.” * Taonani chitsanzo ichi mu kalata imene Paulo analembera Filemoni. Paulo analemba kalatayi kuti alimbikitse Filemoni kuti amulandire bwino kapolo wake Onesimo amene anathaŵa, yemwe tsopano anali Mkristu. M’malo mokakamiza Filemoni, Paulo anamuchonderera mwachikondi. Anali n’chidaliro chakuti Filemoni adzachita zoyenera. Anati: “Pokhulupirira kumvera kwako ndikulembera iwe, podziŵa kuti udzachitanso koposa chimene ndinena.” (Vesi 21) Pamene tikhulupirira abale athu moteremu chifukwa chowakonda, timawathandiza kuchita zinthu zabwino kwambiri.
13. Kodi tingaonetse motani kuti timayembekezera zabwino kwa abale athu?
13 “Chikondi . . . chiyembekeza zinthu zonse.” Monga mmene munthu wachikondi amakhulupirira ena, amayembekezeranso zabwino. Chikondi chimatichititsa kuyembekezera zabwino kwa abale athu. Mwachitsanzo, ngati mbale “agwidwa nako kulakwa kwakuti,” timayembekezera kuti adzalabadira zoyesayesa zachikondi zofuna kumubweza. (Agalatiya 6:1) Timayembekezeranso kuti amene ali ndi chikhulupiriro chofooka adzakhalanso olimba. Timaleza mtima ndi anthu otero, ndipo timachita zimene tingathe kuti tiwathandize kukhala ndi chikhulupiriro cholimba. (Aroma 15:1; 1 Atesalonika 5:14) Ngakhale pamene wokondedwa wathu waloŵerera, sitileka kuyembekezera kuti tsiku lina adzakumbukira mu mtima mwake ndi kubwereranso kwa Yehova, mofanana ndi mwana woloŵerera wa m’fanizo la Yesu.—Luka 15:17, 18.
14. Kodi kupirira kwathu kungayesedwe m’njira zotani mu mpingo, nanga chikondi chidzatithandiza kuchita motani?
14 “Chikondi . . . chipirira zinthu zonse.” Kupirira kumatithandiza kuimabe nji pamene ena atikhumudwitsa kapenanso pamene takumana ndi mavuto. Sikuti ziyeso za kupirira zimachokera kunja kwa mpingo kokha. Nthaŵi zina tingayesedwe ndi anzathu a mu mpingo momwemo. Chifukwa cha kupanda ungwiro, nthaŵi zina abale athu akhoza kutikhumudwitsa. Kulankhula kosalingalira bwino kukhoza kutipweteka mumtima. (Miyambo 12:18) Mwinamwake nkhani ina mu mpingo sinasamaliridwe monga mmene ife tinali kuganizira. Zochita za mbale wina amene anthu amamupatsa ulemu zikhoza kukhala zokhumudwitsa, moti tingamaganize kuti, ‘Kodi Mkristu angachite bwanji zoterezi?’ Pamene tiona zinthu zimenezi, kodi tidzachoka mu mpingo ndi kusiya kutumikira Yehova? Sitidzatero ngati tili ndi chikondi. Inde, chikondi chimatithandiza kuti zophonya za mbale zisatitseke m’maso n’kumalephera kuona zabwino zimene iye amachita kapenanso zabwino zimene zili mu mpingo. Chikondi chimatithandiza kukhalabe okhulupirika kwa Mulungu ndi kuchirikiza mpingo mosasamala kanthu za zimene munthu wina wopanda ungwiro anganene kapena kuchita.—Salmo 119:165.
Zimene Chikondi Sichichita
15. Kodi kaduka n’chiyani, nanga chikondi chimatithandiza motani kupeŵa malingaliro owononga ameneŵa?
15 “Chikondi sichidukidwa.” Ngati tili n’kaduka tingamachite nsanje ndi zimene ena ali nazo, kaya ndi katundu wawo, maudindo awo, kapenanso maluso awo. Nsanje yoteroyo ndiwo malingaliro adyera ndi owononga amene, ngati atati asatetezedwe, angasokoneze mtendere wa mpingo. Kodi n’chiyani chidzatithandiza kupeŵa ‘kukhumbitsa kuchita nsanje’? (Yakobo 4:5) Chikondi. Khalidwe labwino limeneli lingatithandize kukondwera nawo limodzi amene akuoneka kuti ali ndi zinthu zina zabwino zomwe ife tilibe. (Aroma 12:15) Chikondi chimatithandiza kuti tisaone ngati kuti ifeyo tikunyozedwa pamene winawake watamandidwa chifukwa cha luso lapadera limene ali nalo kapena chifukwa cha zimene wachita bwino kwambiri.
16. Ngati abale athu timawakondadi, n’chifukwa chiyani tidzapeŵa kudzitamanda chifukwa cha zimene tikuchita mu utumiki wa Yehova?
16 “Chikondi sichidziŵa kudzitamanda, sichidzikuza.” Chikondi chimatiletsa kuonetsera maluso athu kapena zimene tachita n’cholinga choti ena asirire. Ngati abale athu timawakondadi, kodi tingamadzitamande nthaŵi zonse ndi zimene tachita mu utumiki kapena chifukwa cha maudindo athu mu mpingo? Kudzitama koteroko kungalefule ena, ndi kuwachititsa kudziona kuti ndi opanda pake poyerekezera ndi ena. Chikondi chimatiletsa kudzitamanda chifukwa cha zimene Mulungu amatipatsa kuti tichite mu utumiki wake. (1 Akorinto 3:5-9) Ndiponso, chikondi “sichidzikuza,” kapena malinga n’kunena kwa Baibulo lina, “sichisangalala ndi maganizo okokomeza amene paokha amaoneka ofunika.” Chikondi chimatiteteza kuti tisadzione monga apamwamba kwambiri.—Aroma 12:3.
17. Kodi chikondi chimatichititsa kulingalira ena motani, ndipo ndi zinthu zotani zimene tidzapewa kuchita?
17 “Chikondi . . . sichichita zosayenera.” Munthu amene amachita zosayenera amachita zinthu m’njira yolakwika kwambiri kapena yokhumudwitsa ena. Kuchita zinthu motero ndi kupanda chikondi, chifukwa kumasonyeza kuti munthuyo amanyalanyaza kwabasi maganizo a anthu ena limodzi ndi ubwino wawo. Koma timakhala okoma mtima pamene tilingalira ena mwachikondi. Chikondi chimatichititsa kukhala ndi makhalidwe abwino, kuchita zinthu zimene Mulungu amavomereza, ndiponso kulemekeza okhulupirira anzathu. Motero sitidzachita zonyansa ngati tili ndi chikondi—inde, sitidzakhala ndi khalidwe lililonse limene lingadabwitse kapena kukhumudwitsa abale athu achikristu.—Aefeso 5:3, 4.
18. N’chifukwa chiyani munthu wachikondi salamula kuti chilichonse chizichitika mmene iye akufunira?
18 “Chikondi . . . sichitsata za mwini yekha.” Baibulo lina limati: “Chikondi sichiumirira njira yakeyake.” Munthu wachikondi salamula kuti chilichonse chizichitika mmene iye akufunira, ndiye ngati kuti malingaliro ake ndiwo amakhala olondola nthaŵi zonse. Sanyengerera ena pogwiritsa ntchito luso lake lokopa ena kuti afoole amene ali ndi malingaliro osiyana ndi ake. Liuma lotero limaonetsa kuti munthuyo ndi wonyada, ndipo Baibulo limati: “Kunyada kutsogolera kuwonongeka.” (Miyambo 16:18) Ngati abale athu timawakondadi, tidzalemekeza malingaliro awo, ndipo pamene kuli koyenera, tidzavomereza mofunitsitsa zonena zawo. Kukhala ndi mtima wovomereza zinthu moteromo n’kogwirizana ndi mawu a Paulo akuti: “Munthu asafune zake za iye yekha, koma za mnzake.”—1 Akorinto 10:24.
19. Kodi chikondi chimatithandiza kuchita motani ena akatilakwira?
19 “Chikondi . . . sichipsa mtima, sichilingirira zoipa.” Munthu wachikondi sapsa mtima msanga ndi zimene ena amanena kapena kuchita. N’zoona kuti n’chibadwa kukhumudwa ena akatilakwira. Koma ngakhale titakwiya pazifukwa zomveka, chikondi chimatiletsa kumangokhalabe opsa mtima. (Aefeso 4:26, 27) Sitilemba mawu oŵaŵa kapena zochita zopweteka, monga ngati tikulemba ndalama m’buku loŵerengetseramo ndalama kuti tisaziiwale. M’malo mwake, chikondi chimatichititsa kutsanzira Mulungu wathu wachikondi. Monga taonera m’Mutu 26, Yehova amatikhululukira pakakhala zifukwa zomveka zotikhululukirira. Pamene wakhululuka, amaiwala, ndiko kuti, panthaŵi ina m’tsogolo sationanso kuti ndife ochimwa ndi machimo omwe anatikhululukirawo. Timayamikiratu kwambiri kuti Yehova salingalira zoipa!
20. Kodi tiyenera kutani ngati wokhulupirira mnzathu wakodwa ndi zolakwa n’kuvutika pambuyo pake?
20 “Chikondi . . . sichikondwera ndi chinyengo.” Baibulo lina limati: “Chikondi . . . sichinyadira machimo a anthu ena.” Baibulo limene anatembenuza Moffatt limati: “Chikondi sichikondwera ena akalakwa.” Chikondi sichikondwera ndi zinthu zosalungama, motero khalidwe lonyansa lililonse timaliona kukhala loipa kwambiri. Kodi timatani wokhulupirira mnzathu akagwa m’tchimo ndiyeno n’kuvutika? Chikondi chimatiletsa kusangalala, monga ngati kunena kuti ‘Zakhala bwino! Anafunika kuona zimenezi.’ (Miyambo 17:5) Komabe timasangalala pamene mbale yemwe wachita cholakwa akuyesa kuchita zabwino kuti akhalenso ndi moyo wauzimu wabwino.
“Njira Yokoma Yoposatu”
21-23. (a) Kodi Paulo anatanthauzanji ponena kuti “chikondi sichitha nthaŵi zonse?” (b) N’chiyani chimene tikambirane m’mutu wotsiriza?
21 “Chikondi sichitha nthaŵi zonse.” Kodi Paulo anatanthauzanji ndi mawu amenewo? Malinga ndi nkhani imene anali kukamba, anali kulongosola mphatso za mzimu zimene Akristu oyambirira anali nazo. Mphatso zimenezo zinali zizindikiro zakuti Mulungu anali kuyanja mpingo wopangidwa chatsopanowo. Koma si Akristu onse amene anali kuchiritsa, kunenera, kapena kulankhula m’malilime. Komabe zimenezi zinalibe kanthu, chifukwa mphatso zochita zozizwitsa m’kupita kwanthaŵi zinali kudzatha. Koma panali kudzatsala chinachake chimene Mkristu aliyense akanayesetsa kukhala nacho. Chinali chapadera kwambiri ndiponso chokhalitsa zedi kuposa mphatso iliyonse yochita zozizwitsa. Ndipotu Paulo anachitcha kuti “njira yokoma yoposatu.” (1 Akorinto 12:31) Kodi “njira yokoma yoposatu” imeneyi inali iti? Inali njira yachikondi.
Anthu a Yehova amadziŵika ndi kukondana
22 Indedi, chikondi chachikristu chimene Paulo anafotokoza “sichitha nthaŵi zonse,” ndiko kuti, sichidzatha mpaka kalekale. Mpaka lerolino, otsatira oona a Yesu akudziŵika ndi chikondi chodzimana pa abale awo. Umboni wa chikondi choterocho umaoneka bwino m’mipingo ya olambira a Yehova padziko lonse lapansi. Chikondi chimenecho sichidzatha, chifukwa Yehova akulonjeza kupatsa atumiki ake okhulupirika moyo wosatha. (Salmo 37:9-11, 29) Tiyeni tizichita zonse zimene tingathe kuti tipitirize ‘kuyenda m’chikondi.’ Mwa kuchita zimenezi, tingakhale n’chimwemwe chimene chimabwera chifukwa cha kupatsa. Kuposa pamenepo, tingapitirize kukhalabe ndi moyo—inde, tingapitirize kukhala achikondi—kwa umuyaya wonse potsanzira Mulungu wathu wachikondi Yehova.
23 M’mutu uno womaliza wa chigawo chonena za chikondi, tafotokoza mmene tingakondere ena. Koma polingalira kuti timapindula m’njira zochuluka ndi chikondi cha Yehova—ndiponso ndi mphamvu zake, chilungamo chake, komanso nzeru zake—ndi bwino kudzifunsa kuti, ‘Kodi Yehova ndingamusonyeze bwanji kuti ndimamukondadi?’ Tikambirana funso limeneli m’mutu wathu wotsiriza.
^ ndime 12 Inde, sikuti chikondi chachikristu chimanyengeka mosavuta. Baibulo limatichenjeza kuti: “Yang’anirani iwo akuchita zopatutsana ndi zopunthwitsa . . . ndipo potolokani pa iwo.”—Aroma 16:17.


c: text/html

text:
MUTU 131
Mfumu Yosalakwa Inavutika Itapachikidwa Pamtengo
MATEYU 27:33-44 MALIKO 15:22-32 LUKA 23:32-43 YOHANE 19:17-24
ANTHU ANAKHOMERERA YESU PAMTENGO WOZUNZIKIRAPO
CHIKWANGWANI CHIMENE ANAKHOMA PAMTENGO WA YESU CHINACHITITSA KUTI ANTHU AMUNYOZE
YESU ANALONJEZA MUNTHU WINA KUTI ADZAKHALA NDI MOYO M’PARADAISO PADZIKO LAPANSI
Asilikali achiroma anatenga Yesu komanso anthu awiri omwe anali akuba kuti akawaphe. Anthuwa anapita nawo kumalo otchedwa Gologota kapena kuti Malo a Chibade omwe anali pafupi ndi mzinda. Munthu ankatha kuona zimene zinkachitika pamalowa ngakhale ataima “chapatali.”—Maliko 15:40.
Atafika pamalowa anawavula zovala n’kuwapatsa vinyo wosakaniza ndi mule komanso ndulu. Azimayi omwe ankakhala ku Yerusalemu ndi amene ankakonza vinyoyu ndipo vinyoyu ankathandiza kuti anthu amene akupita kukaphedwawo asamve kupweteka kwambiri. Aroma sankaletsa kuti anthu omwe akukaphedwa amwe vinyoyo. Koma Yesu atalawa vinyoyo anakana kuti amwe. N’chifukwa chiyani anakana? Iye ankafuna kuti pa nthawi yovutayi asasokonezeke maganizo, zomwe zikanamuthandiza kudziwa chilichonse chimene chinkachitika komanso ankafuna kuti akhale wokhulupirika mpaka pamapeto a moyo wake.
Yesu anamugoneka pamtengo womwe ankafuna kum’pachikawo. (Maliko 15:25) Asilikali aja anakhomerera manja ndi mapazi a Yesu ndi misomali zomwe zinachititsa kuti amve kupweteka kwambiri. Pamene ankadzutsa mtengowo, Yesu anamva kupweteka kwambiri chifukwa kulemera kwa thupi lake kunkachititsa kuti mmene anamukhomerera ndi misomali muja muzing’ambika. Koma Yesu sanakalipire asilikaliwo m’malomwake anapemphera kuti: “Atate, akhululukireni, chifukwa sakudziwa chimene akuchita.”—Luka 23:34.
Aroma ankati akapachika munthu, ankaika chikwangwani chomwe ankalembapo mlandu umene munthuyo wapalamula. Pa nthawi imene ankapachika Yesu, Pilato analemba chikwangwani chonena kuti: “Yesu Mnazareti, Mfumu ya Ayuda.” Analemba mawu amenewa mu Chiheberi, Chilatini ndi Chigiriki moti aliyense ankatha kuwerenga. Zimene Pilato analembazi zinasonyeza kuti anadana kwambiri ndi Ayuda omwe anakakamira kuti Yesu aphedwe. Ansembe aakulu anakwiya ndi zimenezi ndipo anamuuza Pilato kuti “Musalembe kuti ‘Mfumu ya Ayuda,’ koma kuti iye ananena kuti, ‘Ndine Mfumu ya Ayuda.’” Koma Pilato sanafunenso kuti achite zimene Ayudawo ankafuna ndipo anawayankha kuti: “Zimene ndalemba, ndalemba.”—Yohane 19:19-22.
Chifukwa chokwiya, ansembewo anabwerezanso umboni wabodza umene ananena poimba Yesu mlandu ku khoti la Sanihedirini. N’chifukwa chake anthu amene ankadutsa pamalopo ankangopukusa mitu yawo n’kumanena monyoza kuti: “Iwe wogwetsa kachisi ndi kum’manga m’masiku atatu, dzipulumutse. Tsika pamtengo wozunzikirapowo.” Nawonso ansembe aakulu ndi alembi ankanena monyoza kuti: “Ena anatha kuwapulumutsa, koma kuti adzipulumutse yekha zikum’kanika! Tsopanotu Khristu, Mfumu ya Isiraeli, itsike pamtengo wozunzikirapowo, kuti ife tione ndi kukhulupirira.” (Maliko 15:29-32) Nazonso zigawenga zija zinayamba kunyoza Yesu ngakhale kuti anali wosalakwa. Chigawenga china chinali kudzanja lamanzere ndipo china chinali kumanja kwake.
Asilikali 4 achiroma omwe anali pamalopo anayambanso kumuseka Yesu. Asilikaliwa ayenera kuti ankamwa vinyo wowawasa ndiye pofuna kunyoza Yesu anatenga vinyo wina n’kumuyandikitsa kukamwa kwake, ngakhale kuti sakanatha kulandira kuti amwe. Aroma ataona zimene zinalembedwa pa chikwangwani chomwe anachikhomerera pamwamba pamtengo wa Yesu, anayamba kumunyoza kuti: “Ngati ulidi mfumu ya Ayuda, dzipulumutse wekha.” (Luka 23:36, 37) Zimenezitu zinali zomvetsa chisoni kwambiri. Munthu yemwe anasonyeza kuti anali njira, choonadi ndi moyo ananyozedwa komanso anamuchitira zachipongwe. Koma anapirira zonsezi molimba mtima popanda kunyoza asilikali achiroma omwe ankamuchitira zachipongwe, Ayuda omwe ankaonerera zomwe zinkachitikazo komanso zigawenga ziwiri zomwe zinapachikidwa naye limodzi.
Asilikali 4 omwe ankalondera Yesu, anatenga malaya ake akunja n’kuwagawa m’zigawo 4 ndipo anachita mayere kuti agawane. Koma malaya am’kati a Yesu anali apamwamba kwambiri chifukwa “analibe msoko, anali owombedwa kuchokera pamwamba mpaka pansi.” Asilikaliwo anakambirana kuti: “Malaya awa tisawang’ambe, koma tiyeni tichite maere kuti tidziwe amene angatenge malaya amenewa.” Pochita zimenezi anakwaniritsa zimene Malemba amanena kuti: “Iwo anagawana malaya anga akunja pakati pawo, ndipo anachita maere pa malaya anga amkati.”—Yohane 19:23, 24; Salimo 22:18.
Patapita nthawi, mmodzi wa zigawenga zija anazindikira kuti Yesu analidi mfumu. Munthu ameneyu anadzudzula mnzakeyo ndipo ananena kuti: “Kodi iwe suopa Mulungu eti, poona kuti nawenso ukulandira chilango chofanana ndi cha munthu ameneyu? Ifetu m’pake kulangidwa chonchi, pakuti tikulandiriratu zonse zotiyenera malinga ndi zimene tinachita. Koma munthu uyu sanalakwe chilichonse.” Kenako anapempha Yesu kuti: “Mukandikumbukire mukakalowa mu ufumu wanu.”—Luka 23:40-42.
Yesu anamuyankha kuti: “Ndithu ndikukuuza lero, Iwe udzakhala ndi ine” osati mu Ufumu koma “m’Paradaiso.” (Luka 23:43) Zimene Yesu analonjeza munthuyu zinali zosiyana ndi zimene analonjeza atumwi ake. Iye anauza atumwi ake kuti adzakhala pamipando yachifumu pamodzi ndi iyeyo mu Ufumu. (Mateyu 19:28; Luka 22:29, 30) Koma zikuoneka kuti munthuyu, yemwe anali Myuda, anamvapo za Paradaiso wa padziko lapansi yemwe Yehova anapatsa Adamu ndi Hava kuti akhalemo ndi ana awo. Tsopano munthuyu anafa ali ndi chiyembekezo chodzakhala ndi moyo m’Paradaiso padziko lapansi.

robotstxt: allowed

filter: keep


text:
Info Project
Kufotokozera Project
Orange kyanite, ochokera ku Tanzania
Kyanite ndi amangoona buluu silicate mchere, ambiri amene pegmatites zotayidwa kulemera metamorphic ndi / kapena nyanja thanthwe. Kyanite m'matanthwe metamorphic zambiri limasonyeza mavuto kuposa kilobars anayi. Ngakhale zingakhale khola pa kuchepetsa vuto la kuthamanga ndi kutentha otsika, ntchito ya madzi ndi zambiri mkulu zokwanira m'mikhalidwe yoteroyo kuti m'malo mwa aluminosilicates hydrous monga muscovite, pyrophyllite, kapena kaolinite. Kyanite imatchedwanso disthene, rhaeticite ndi cyanite.
Kyanite ndi membala wa mndandanda aluminosilicate, amenenso zikuphatikizapo polymorph andalusite ndi polymorph sillimanite. Kyanite kwambiri anisotropic, kuti kuuma ake imasiyana malingana malangizo ake crystallographic. Mu kyanite, anisotropism izi zikhoza kuonedwa ndi khalidwe akudzizindikiritsa.
Pa kutentha pamwamba 1100 ° C kyanite amaola mu mullite ndi silika vitreous kudzera anachita izi: 3 (Al2O3 · SiO2) → 3Al2O3 · 2SiO2 + SiO2. kusinthika Izi zimachititsa kukula ndi.
Dzinali amachokera ku chiyambi mofanana mtundu cyan, lotengedwa kuchokera Ancient Greek mawu kύavoς. Izi zambiri limasuliridwe English monga kyanos kapena kuanos ndipo limatanthauza 'mdima buluu ".
Kyanite yayigwiritsidwa ntchito ngati miyala yamtengo wapatali, yomwe ingasonyeze kuyang'ana kwa maso a khungu, ngakhale kugwiritsa ntchito uku kuli kocheperako ndi chidziwitso chake ndi chisokonezo changwiro. Mitundu ya mitunduyi ikuphatikizapo posachedwapa anapeza mtundu wa orange kyanite wochokera ku Tanzania. Mtundu wa lalanje ukuyenera kuti ukhale ndi manganese (Mn3 +) ang'onoang'ono.
Chizindikiro
Mitengo ya Kyanite, yomwe imakhala yowonjezera, nthawi zambiri imakhala chizindikiro choyambirira cha mchere, komanso mtundu wake (pamene chithunzichi chili buluu). Mchere wothandizana nawo umathandizanso, makamaka kukhalapo kwa ma polymorphs a staurolite, omwe amapezeka nthawi zambiri ndi kyanite. Komabe, chidziwitso chofunikira kwambiri pozindikiritsa kyanite ndi chidziwitso chake. Ngati wina akudandaula kuti kyanite ndi kyanite, kutsimikizira kuti ili ndi zovuta zosiyana kwambiri pazitsulo zofunikira, ndizovuta kwa 5.5 kufanana ndi {001} ndi 7 kufanana ndi {100}
Orange kyanite, ochokera ku Tanzania
Gula miyala yamtengo wapatali mumasitolo athu


text:
KALE LATHU
Zinthu Zinkayenda Bwino Chifukwa cha Chikondi
TIMASANGALALA kwambiri pa misonkhano yathu. Timasonkhana pamodzi kuti tiphunzitsidwe ndi Yehova ndipo chakudya chimene timadya chimangowonjezera chisangalalo chathu.
Mu September 1919, Ophunzira Baibulo anachita msonkhano wa masiku 8 mumzinda wa Cedar Point ku Ohio, m’dziko la United States. Alendo anafunika kugona ndiponso kudya m’mahotela, koma kunabwera anthu ambiri zedi kuposa amene anaitanidwa. Zimenezi zinachititsa kuti ogawa chakudya anyanyale ntchito yawo. Ndiyeno woyang’anira zakudya anapempha abale achinyamata kuti athandize kugawa chakudya ndipo ambiri anavomera. Mlongo wina dzina lake Sadie Green anali m’gululo ndipo anati: “Kanali koyamba kugwira ntchito yogawa chakudya. Koma tinasangalala kwambiri.”
M’zaka zotsatira abale ndi alongo ambiri anali ndi mwayi wogwira ntchito yophika ndiponso kugawira anthu chakudya pa misonkhano. Izi zinathandiza achinyamata ambiri kuganizira zowonjezera utumiki wawo. Mlongo Gladys Bolton, anagwira ntchito yogawa chakudya pa msonkhano wachigawo mu 1937 ndipo iye anati: “Ndinakumana ndi anthu ochokera m’madera osiyanasiyana ndipo ankandifotokozera mmene akupirira mavuto awo. Zimenezi zinandipangitsa kuti ndifune kuyamba upainiya.”
Mlongo Beulah Covey anati: “Popeza abalewo ankagwira ntchito mwakhama, zinthu zinkayenda mofulumira zedi.” Koma ntchitoyi inali ndi mavuto ake. M’bale Angelo Manera anachita nawo msonkhano ku Los Angeles mu 1969. Iye atangofika ku msonkhanowu anauzidwa kuti aziyang’anira ntchito yokonza ndi kugawa chakudya. Iye anati: “Ndinadabwa kwambiri.” Kuti ntchitoyi iyende bwino panafunika kukumba ngalande yotalika mamita 400 kuti tidutsitsemo mapaipi a gasi wophikira.
Mu 1982, abale ongodzipereka anagwira ntchito yolambula malo ochitirapo msonkhano ku Sierra Leone ndiponso anamanga khitchini. Mu 1951 mumzinda wa Frankfurt ku Germany, abale ankagwiritsa ntchito mpweya wotentha wochokera musitima kuti aphikire zinthu m’mapoto okwana 40. Mbale za chakudya zokwana 30,000 zinkagawidwa pa ola. Pofuna kuchepetsa ntchito ya abale 576 otsuka mbale, abale ankapemphedwa kuti pobwera azitenga mipeni ndiponso mafoloko awo. Abale ophika pa msonkhano wa ku Yangon m’dziko la Myanmar ankaganizira alendo ochokera kumayiko ena ndipo sankaika tsabola wambiri m’chakudya chawo.
“AMADYA CHOIMIRIRA”
Mu 1950, mlongo wina dzina lake Annie Poggensee, anapita ku msonkhano ku United States. Iye anaima pamzere kwa nthawi yaitali koma anaona kuti umenewu unali mwayi wake. Iye anati: “Ndinkacheza ndi alongo awiri a ku Ulaya amene anabwera pa boti.” Aliyense ananena mmene Yehova anamuthandizira kuti apezeke pa msonkhanowo. Annie anati: “Alongowo anali osangalala kuposa aliyense pa msonkhanowo. N’zoona kuti tinaima kwanthawi yaitali ndipo kunkatentha koma zonsezi sizinali vuto kwa iwo.”
M’malo ambiri a misonkhano, munkaikidwa matebulo ataliatali kuti athu azidya choimirira. Izi zinkathandiza kuti adye mwamsanga n’kupereka mpata kwa anzawo kuti adyenso. Njira imeneyi inathandiza kuti anthu masauzande ambiri adye nthawi yopuma isanathe. Munthu wina yemwe sanali Mboni anati: “Chipembedzo ichi n’chodabwitsa kwambiri. Eti anthu ake amadya choimirira.”
Ngakhale akuluakulu a boma ndiponso asilikali anachita chidwi ndi mmene zinthu zinkayendera. Mkulu wa asilikali a ku United States anafika pa msonkhano wa ku Yankee Stadium mumzinda wa New York ndipo analimbikitsa mkulu wa asilikali a ku Britain kuti adzaone zimene abalewo ankachita. Iye anamvera n’kupita pa msonkhano wina umene unachitika mu 1955 ku England. Ataona zimene zinkachitika, ananena kuti zinthu zinkayenda bwino chifukwa cha chikondi.
Kwa zaka zambiri abale ndi alongo ankapemphedwa kugwira ntchito yopereka chakudya kwa anthu pa msonkhano. Koma izi zinkachititsa kuti anthu ena agwire ntchito kwa maola ambiri ndipo ena analibe mpata womvetsera msonkhano wonse. Choncho pofika m’ma 1970, zinthu zinasintha m’mayiko ambiri kuti pasamakhale ntchito yaikulu. Pofika mu 1995, anthu anayamba kuuzidwa kuti azitenga chakudya chawo popita ku msonkhano. Izi zachepetsa ntchito komanso zathandiza kuti aliyense azisangalala ndi msonkhano komanso kucheza ndi Akhristu anzake. *
Yehova amayamikira kwambiri anthu amene amadzipereka kuti athandize anzawo. Anthu ena amalakalakabe atamagwira ntchito yoperekera chakudya pa msonkhano. Koma mfundo ndi yakuti: Chikondi chimaonekerabe pa misonkhano yathu.—Yoh. 13:34, 35.
^ ndime 12 Koma pali ntchito zina m’madipatimenti a pa msonkhano zofunika kuti anthu azidziperekabe n’kuzigwira.


text:
NSANJA YA OLONDA November 2014 | Kodi Satana Alipodi?
Ngati Satana kulibe, ndiye kuti anthu amene amamuopa, amangoopa chinthu chomwe kulibe. Koma ngati alipodi, ndiye kuti anthu amene amaganiza kuti kulibe akhoza kunyengedwa mosavuta.
NKHANI YAPACHIKUTO
Kodi Satana Alipodi?
Kodi Satana ndi maganizo oipa amene munthu amakhala nawo mumtima mwake kapena ndi mngelo woipa yemwe amasocheretsa anthu?
NKHANI YAPACHIKUTO
Kodi Satana Ndi Maganizo Oipa Chabe?
Pali nkhani za m’Baibulo ziwiri zimene zingatithandize kupeza yankho la funso limeneli.
NKHANI YAPACHIKUTO
Kodi Satana Tizimuopa?
Mulungu watipatsa zinthu 4 zimene zingatithandize kuti Satana asatisocheretse.
KUCHEZA NDI MUNTHU WINA
Kodi Ufumu wa Mulungu Unayamba Liti Kulamulira? (Gawo 2)
Ulosi wa m’Baibulo komanso maloto omwe Mulungu analotetsa mfumu ya ku Babulo zimatithandiza kudziwa chaka chimene Ufumu wa Mulungu unayamba kulamulira.
TSANZIRANI CHIKHULUPIRIRO CHAWO
“Ndingachitirenji Choipa Chachikulu Chonchi N’kuchimwira Mulungu?”
Kodi Yosefe anatha bwanji kukana zofuna za mkazi wa Potifara zoti agone naye?
Kuyankha Mafunso a M’Baibulo
Kodi tikuphunzirapo chiyani pa nkhani zokhudza anthu amene Yesu anawaukitsa, nanga zimenezi zimatithandiza bwanji kukhulupirira malonjezo amene tikuyembekezera?
Zina zimene zili pawebusaiti
Kodi Mulungu Analenga Mdyerekezi Kuti Azitiyesa?
Kodi Satana anachokera kuti? Werengani nkhaniyi kuti mudziwe chifukwa chake Yesu ananena kuti Mdyerekezi “sanakhazikike m’choonadi.”


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
5 Chotero muzitsanzira Mulungu,+ monga ana ake okondedwa,
2 ndipo yendanibe m’chikondi,+ monganso Khristu anakukondani+ n’kudzipereka yekha chifukwa cha inu. Iye anadzipereka yekha monga chopereka+ ndiponso monga nsembe yafungo lokoma kwa Mulungu.+
3 Dama+ ndi chonyansa chamtundu uliwonse kapena umbombo+ zisatchulidwe n’komwe pakati panu,+ monga mmene anthu oyera amayenera kuchitira.+
4 Musatchule ngakhale za khalidwe lochititsa manyazi,+ nkhani zopusa kapena nthabwala zotukwana,+ zomwe ndi zinthu zosayenera. M’malomwake, muziyamika Mulungu.+
5 Pakuti mfundo iyi mukuidziwa, ndipo mukuimvetsa bwino, kuti wadama+ kapena wodetsedwa kapena waumbombo,+ umene ndiwo kupembedza mafano, sadzalowa mu ufumu wa Khristu ndi wa Mulungu.+
6 Munthu asakupusitseni ndi mawu opanda pake,+ pakuti mkwiyo wa Mulungu udzafika pa ana a kusamvera, ochita zinthu zimene ndatchulazi.+
7 Choncho musachite nawo zimenezo.+
8 Pakuti poyamba munali mdima,+ koma tsopano ndinu kuwala+ mogwirizana ndi Ambuye. Yendanibe ngati ana a kuwala.
9 Pakuti zipatso za kuwala ndizo chilichonse chabwino ndi chilichonse cholungama ndi choona.+
10 Nthawi zonse muzitsimikiza kuti chovomerezeka+ kwa Ambuye n’chiti,
11 ndipo musamachite nawo+ ntchito zosapindulitsa za mu mdima.+ M’malomwake, muzidzudzula ntchitozo.+
12 Pakuti zimene iwo amachita mseri n’zochititsa manyazi ngakhale kuzitchula.+
13 Tsopano zinthu zimene zikudzudzulidwa+ zimaonekera poyera chifukwa cha kuwala, pakuti chilichonse chimene chaonekera+ chimakhala kuwala.
14 N’chifukwa chake iye akunena kuti: “Dzuka,+ wogona iwe! Uka kwa akufa,+ ndipo Khristu adzakuunika.”+
15 Choncho samalani kwambiri kuti mmene mukuyendera+ si monga anthu opanda nzeru, koma ngati anzeru.
16 Muzigwiritsa ntchito bwino nthawi yanu+ chifukwa masikuwa ndi oipa.+
17 Pa chifukwa chimenechi, lekani kukhala opanda nzeru, koma pitirizani kuzindikira+ chifuniro+ cha Yehova.
18 Ndiponso, musamaledzere naye vinyo,+ mmene muli makhalidwe oipa,+ koma khalanibe odzaza ndi mzimu.+
19 Mukakhala pakati panu muziimba masalimo,+ nyimbo zotamanda+ Mulungu, ndiponso nyimbo zauzimu. Muziimba+ nyimbo zotamanda+ Yehova m’mitima mwanu,
20 m’dzina la Ambuye wathu Yesu Khristu. Nthawi zonse muziyamika+ Mulungu, Atate wathu, pa zinthu zonse.
21 Gonjeranani+ poopa Khristu.
22 Akazi agonjere+ amuna awo ngati mmene amagonjerera Ambuye,
23 chifukwa mwamuna ndiye mutu wa mkazi wake+ monganso mmene Khristu alili mutu wa mpingo,+ pokhala mpulumutsi wa thupilo.
24 Ndipotu, monga mmene mpingo umagonjerera Khristu, akazinso agonjere amuna awo m’chilichonse.+
25 Amuna inu, pitirizani kukonda akazi anu+ monga mmene Khristu anakondera mpingo n’kudzipereka yekha chifukwa cha mpingowo,+
26 ndipo anauyeretsa+ pousambitsa m’madzi a mawu a Mulungu.+
27 Anatero kuti iyeyo alandire mpingowo uli wokongola ndiponso waulemerero,+ wopanda banga kapena makwinya kapenanso chilichonse cha zinthu zotero, koma kuti ukhale woyera ndi wopanda chilema.+
28 Mwa njira imeneyi amuna akonde akazi awo monga matupi awo. Amene amakonda mkazi wake amadzikonda yekha,
29 pakuti palibe munthu anadapo thupi lake, koma amalidyetsa ndi kulikonda,+ mmenenso Khristu amachitira ndi mpingo,
30 chifukwa ndife ziwalo za thupi lake.+
31 “Pa chifukwa chimenechi, mwamuna adzasiya bambo ake ndi mayi ake, n’kudziphatika kwa mkazi wake, ndipo awiriwo adzakhala thupi limodzi.”+
32 Chinsinsi chopatulika+ chimenechi n’chachikulu. Tsopano ndikulankhula za Khristu ndi mpingo.+
33 Komabe, aliyense wa inu akonde mkazi wake+ ngati mmene amadzikondera yekha, komanso mkazi azilemekeza kwambiri+ mwamuna wake.
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Aefeso 5
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
42 Tsopano Yakobo anamva kuti ku Iguputo kuli tirigu,+ ndipo anafunsa ana ake kuti: “Kodi muzingoyang’anana?”
2 Anapitiriza kuti: “Ine ndamva kuti ku Iguputo kuli tirigu.+ Pitani kumeneko mukatigulire tirigu kuti tikhalebe ndi moyo, tingafe ndi njala.”
3 Choncho abale ake a Yosefe 10+ ananyamuka kuti akagule tirigu ku Iguputo.
4 Koma Yakobo sanalole kuti Benjamini,+ m’bale wake wa Yosefe, apite limodzi ndi abale akewo, chifukwa anati: “Mwina angakumane ndi tsoka n’kufa.”+
5 Ndiyeno ana a Isiraeliyo anafika ku Iguputo limodzi ndi anthu ena okagula tirigu, chifukwa m’dziko la Kanani munali njala.+
6 Tsopano Yosefe ndiye anali wolamulira m’dzikomo.+ Iye ndiye anali kugulitsa tirigu kwa anthu onse ochokera kumayiko ena onse.+ Choncho abale a Yosefe anafika kwa iye. Anamugwadira n’kumuweramira mpaka nkhope zawo pansi.+
7 Yosefe atawaona abale akewo, anawazindikira nthawi yomweyo, koma anadzisintha kuti asam’dziwe.+ Chotero analankhula nawo mwaukali n’kuwafunsa kuti: “Mwachokera kuti?” Iwo anayankha kuti: “Tachokera kudziko la Kanani, ndipo tabwera kuno kudzagula chakudya.”+
8 Ngakhale kuti Yosefe anawazindikira abale akewo, iwo sanam’zindikire.
9 Nthawi yomweyo Yosefe anakumbukira maloto ake aja onena za abale akewo.+ Pamenepo anawauza kuti: “Inu ndinu akazitape! Ndithu mwabwera kuno kudzafufuza malo amene dziko lathu lili lofooka!”+
10 Koma iwo anakana kuti: “Ayi mbuyathu,+ akapolo anufe+ tabwera kudzagula chakudya.
11 Tonsefe ndife ana a munthu mmodzi, ndipo ndife anthu achilungamo. Akapolo anufe sitichita zaukazitape ayi.”+
12 Koma iye anawauza kuti: “Mukunama! Mwabwera kuno kudzafufuza malo ofooka a dziko lathu.”+
13 Pamenepo iwo anati: “Akapolo anufe tilipo 12 pa ubale wathu.+ Ndife ana a munthu mmodzi amene akukhala ku Kanani.+ Wamng’ono kwambiri watsala ndi bambo athu,+ koma winayo kulibenso.”+
14 Komabe Yosefe anawauza kuti: “Pajatu ndanena kale kuti, ‘Anthu inu ndinu akazitape!’
15 Chabwino, ndikuyesani motere kuti ndione ngati mukunena zoona: Simuchoka kuno mpaka mng’ono wanuyo atabwera,+ ndithu pali Farao wamoyo!
16 Tumani mmodzi pakati panu apite akatenge mng’ono wanuyo. Enanu ndikutsekerani m’ndende. Ndikufuna ndione ngati zimene mukunena zili zoona.+ Ndipo ngati si zoona, pali Farao wamoyo, ndiye kuti ndinu akazitape basi.”
17 Atatero, anawatsekera pamodzi m’ndende masiku atatu.
18 Pa tsiku lachitatu, Yosefe anawauza kuti: “Popeza ine ndimaopa+ Mulungu woona, chitani izi kuti mukhale ndi moyo:
19 Ngati mulidi achilungamo, mmodzi wa inu atsale m’ndendemu.+ Ena nonsenu pitani, mukapereke tirigu kunyumba zanu chifukwa kuli njala.+
20 Ndiyeno mukabweretse mng’ono wanuyo kwa ine. Mukatero, ndidzatsimikiza kuti mukunena zoona, ndipo simudzaphedwa.”+ Iwo anavomereza kuchita zimenezo.
21 Kenako iwo anayamba kulankhulana kuti: “Ndithudi, izi zikuchitika chifukwa cha zimene tinachitira m’bale wathu uja.+ Pajatu tinaona kusautsika kwake pamene anatichonderera kuti timumvere chisoni, koma ife sitinalabadire. N’chifukwa chake tsokali latigwera.”+
22 Ndiyeno Rubeni anayankhira kuti: “Kodi ine sindinanene kuti, ‘Mwanayu musam’chite choipa’? Koma inu simunamve.+ Si izi nanga, magazi ake akufunidwatu kwa ife.”+
23 Iwo sanadziwe kuti Yosefe anali kumva zimene amanena, chifukwa anali kulankhula nawo kudzera mwa womasulira.
24 Ndiyeno Yosefe anapita payekha kukalira.+ Kenako anabwerako n’kuyambiranso kulankhula nawo, ndipo anatenga Simiyoni+ n’kumumanga iwo akuona.+
25 Yosefe atatero, analamula anyamata ake kuti awadzazire tirigu m’matumba awo. Anawalamulanso kuti aliyense am’bwezere ndalama zake pomuikira m’thumba lake.+ Anatinso awapatse kamba wa pa ulendo wawo.+ Anyamatawo anawachitiradi zimenezo.
26 Chotero, iwo anasenzetsa abulu awo tiriguyo n’kuyamba ulendo wawo.
27 Atafika pamalo ogona, mmodzi wa iwo anamasula thumba lake kuti atengemo chakudya chopatsa bulu wake.+ Atamasula, anangoona kuti ndalama zake zili pakamwa pa thumbalo.+
28 Ameneyo anauza abale ake kuti: “Taonani! Ndalama zanga andibwezera, izi zili m’thumbazi!” Pamenepo mitima yawo inangoti myuu! ndipo anayamba kunthunthumira+ n’kuyamba kufunsana kuti: “Kodi Mulungu akutichita chiyani ife?”+
29 Potsirizira pake, anafika kwa bambo awo Yakobo kudziko la Kanani. Iwo anafotokozera bambo awo zonse zimene zinawagwera kuti:
30 “Nduna yaikulu ya dzikolo inalankhula nafe mwaukali,+ chifukwa inatiyesa akazitape okafufuza dzikolo.+
31 Koma tinaiuza kuti, ‘Ndife anthu achilungamo,+ sitichita zaukazitape ayi.
32 Ndife ana a bambo mmodzi,+ ndipo tilipo 12 pa ubale wathu.+ Mmodzi kulibenso,+ koma wamng’ono ali ndi bambo athu kudziko la Kanani.’+
33 Koma munthuyo, yemwe ndi nduna yaikulu ya dzikolo, anatiuza kuti,+ ‘Ngati mulidi achilungamo+ muchite izi: Mmodzi wa inu atsale ndi ine kuno.+ Koma enanu tengani chakudya, mupite nacho kunyumba zanu chifukwa kuli njala.+
34 Mukabweretse m’bale wanu wamng’onoyo kwa ine kuti ndidzatsimikize kuti si inu akazitape koma anthu achilungamo. Mukadzatero, ndidzakubwezerani m’bale wanuyu, ndipo mudzatha kuchita malonda m’dziko lino.’”+
35 Tsopano pamene anali kukhuthula matumba awo, aliyense anapeza mpukutu wa ndalama zake m’thumba lake. Ataziona ndalamazo limodzi ndi bambo awo, onse anachita mantha.
36 Pamenepo Yakobo bambo wawo anadandaula kuti: “Inetu mwandisandutsa namfedwa!+ Yosefe anapita, Simiyoni kulibenso.+ Tsopano mukufuna kutenga Benjamini! Masoka onsewa akugwera ine!”
37 Koma Rubeni anauza bambo ake kuti: “Ndikapanda kudzam’bwezera kwa inu Benjamini, mudzaphe ana anga awiri.+ Mum’pereke m’manja mwanga, ndipo ineyo ndi amene ndidzam’bwezere kwa inu.”+
38 Komabe bambo awo anati: “Zoti mwana wanga apite nanu, izo ndakana, chifukwa m’bale wake anafa, ndipo iye anatsala yekha.+ Ngati angakumane ndi tsoka n’kufa panjira, ndithu mudzatsitsira ku Manda+ imvi zanga ndi chisoni.”
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Genesis 42
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Upainiya Umalimbitsa Ubwenzi Wathu ndi Mulungu
“Kuimbira Mulungu wathu nyimbo zomutamanda n’kwabwino.”—SAL. 147:1.
1, 2. (a) Kodi chimachitika n’chiyani tikamaganizira ndiponso kuuza ena za mnzathu? (Onani chithunzi choyamba.) (b) Kodi tikambirana mafunso ati m’nkhani ino?
TIKAMAGANIZIRA ndiponso kuuza anthu ena za mnzathu, timayamba kumukonda kwambiri mnzathuyo. Ndi mmene zililinso ndi ubwenzi wathu ndi Yehova Mulungu. Pamene Davide anali m’busa nthawi zambiri ankayang’ana nyenyezi usiku n’kumaganizira za Yehova amene anazilenga. Iye analemba kuti: “Ndikayang’ana kumwamba, ntchito ya zala zanu, mwezi ndi nyenyezi zimene munapanga, ndimaganiza kuti: Munthu ndani kuti muzimuganizira, ndipo mwana wa munthu wochokera kufumbi ndani kuti muzimusamalira?” (Sal. 8:3, 4) Nayenso Paulo ataganizira zimene Yehova akuchita pokwaniritsa cholinga chake chokhudza Isiraeli wauzimu, anati: “Ndithudi, madalitso amene Mulungu amapereka ndi ochuluka kwambiri. Nzeru zake n’zozama, ndiponso iye ndi wodziwa zinthu kwambiri.”—Aroma 11:17-26, 33.
2 Tikamalalikira, timaganizira ndiponso kuuza anthu za Yehova. Kuchita zimenezi kumatithandiza kwambiri. Anthu ambiri amene akuchita upainiya, aona kuti ayamba kukonda kwambiri Mulungu chifukwa chowonjezera nthawi imene amalalikira. Kaya mukuchita upainiya kapena muli ndi cholinga choti muuyambe, mungachite bwino kudzifunsa kuti, ‘Kodi upainiya ungalimbitse bwanji ubwenzi wanga ndi Yehova?’ Ngati ndinu mpainiya, dzifunseni kuti, ‘N’chiyani chingandithandize kupitiriza utumiki wosangalatsawu?’ Ngati simunayambe upainiya dzifunseni kuti, ‘Kodi ndingasinthe zinthu ziti kuti ndiyambe?’ Tiyeni tione mmene utumikiwu ungalimbitsire ubwenzi wathu ndi Mulungu.
KODI UPAINIYA UMALIMBITSA BWANJI UBWENZI WATHU NDI MULUNGU?
3. Kodi chimachitika n’chiyani tikamakambirana ndi anthu za madalitso amene Ufumu udzabweretse?
3 Tikamakambirana ndi anthu za madalitso amene Ufumu wa Mulungu udzabweretse, timayamba kukonda kwambiri Yehova. Kodi ndi malemba ati amene mumakonda kuwagwiritsa ntchito mukamalalikira? Kodi mumakonda kugwiritsa ntchito Salimo 37:10, 11; Danieli 2:44; Yohane 5:28, 29 kapena Chivumbulutso 21:3, 4? Nthawi iliyonse pamene tikukambirana ndi anthu za malonjezo amenewa, ifenso timakumbutsidwa kuti Mulungu ndi wowolowa manja ndipo amapereka “mphatso iliyonse yabwino ndi yangwiro.” Zimenezi zimachititsa kuti tizimukonda kwambiri.—Yak. 1:17.
4. Kodi chimachitika n’chiyani tikaona kuti anthu ambiri ndi osasangalala komanso samvetsa bwino Mawu a Mulungu?
4 Tikamalalikira timaona kuti anthu ndi osasangalala ndipo sadziwa bwino Mawu a Mulungu. Zimenezi zimatithandiza kuyamikira kwambiri zimene taphunzira. Anthu m’dzikoli amasowa malangizo owathandiza kuti zinthu ziziwayendera bwino komanso azikhala osangalala. Ambiri amada nkhawa akaganizira zam’tsogolo ndipo alibe chiyembekezo. Iwo amayesetsa kuti adziwe cholinga cha moyo koma amalephera. Ngakhale anthu amene amapita kutchalitchi sadziwa bwinobwino Malemba. Amafanana ndi anthu a ku Nineve. (Werengani Yona 4:11.) Tikawonjezera nthawi imene timalalikira, timaona bwinobwino kuti anthu ambiri sadziwa Mawu a Mulungu ngati mmene anthu a Yehova amawadziwira. (Yes. 65:13) Timaonanso kuti Yehova ndi wabwino kwambiri. Iye amatiphunzitsa ndiponso amapereka mwayi kwa anthu onse kuti akhale naye pa ubwenzi wabwino komanso akhale ndi chiyembekezo.—Chiv. 22:17.
5. Kodi kuphunzitsa ena kumatithandiza bwanji tikakhala pa mavuto?
5 Tikamaphunzitsa anthu ena Mawu a Mulungu timasiya kuganizira kwambiri mavuto athu. Mpainiya wina dzina lake Trisha anaona umboni wa zimenezi pamene makolo ake anathetsa banja lawo. Iye anati: “Izi zitachitika, ndinasokonezeka kwabasi.” Tsiku lina atakhumudwa kwambiri anaganiza zongokhala kunyumba. Koma kenako anapita kukaphunzira ndi ana atatu amene analinso pa mavuto aakulu. Bambo awo anawasiya ndipo mchimwene wawo ankawazunza kwambiri. Trisha anati: “Mavuto anga anali aang’ono kwambiri ndikawayerekezera ndi mavuto awo. Pamene tinkaphunzira, iwo ankasekerera kwambiri ndipo timaso tawo tinkachita kuonekeratu kuti akusangalala ndi zimene akuphunzira. Kunena zoona, Yehova anagwiritsa ntchito anawa kuti andilimbikitse tsiku limenelo.”
6, 7. (a) Kodi kuphunzitsa ena Baibulo kumalimbitsa bwanji chikhulupiriro chathu? (b) Kodi chimachitika n’chiyani tikaona mmene mfundo za m’Baibulo zikuthandizira anthu pa moyo wawo?
6 Kuphunzitsa ena mfundo za m’Baibulo kumalimbitsa chikhulupiriro chathu. Mtumwi Paulo analemba za Ayuda ena amene sankatsatira zimene iwowo ankaphunzitsa. Iye anati: “Kodi iwe wophunzitsa enawe, sudziphunzitsa wekha?” (Aroma 2:21) Koma si mmene zilili ndi apainiya masiku ano. Iwo amaphunzitsa anthu ambiri Baibulo. Kuti aphunzitse mogwira mtima, amafunika kukonzekera bwino komanso kufufuza mayankho a mafunso. Mpainiya wina dzina lake Janeen anati: “Nthawi iliyonse imene ndimaphunzitsa anthu mfundo za m’Baibulo zimakhazikikanso mumtima mwanga. Izi zimachititsa kuti chikhulupiriro changa chizilimba kwambiri.”
7 Tikamaona mmene mfundo za m’Baibulo zikuthandizira anthu pa moyo wawo, timaona kuti nzeru za Mulungu ndi zapamwamba kwambiri. (Yes. 48:17, 18) Izi zimatilimbikitsa kuti tipitirize kutsatira mfundo za m’Baibulo pa moyo wathu. Mpainiya wina dzina lake Adrianna anati: “Anthu akamadalira nzeru zawo, moyo wawo umasokonekera kwambiri. Koma akayamba kudalira nzeru za Yehova, nthawi yomweyo zinthu zimayamba kuwayendera bwino.” Nayenso Phil anati: “Mumaona anthu amene ankalephera kusintha paokha akuthandizidwa ndi Yehova n’kumasintha bwinobwino.”
8. Kodi kulalikira limodzi ndi Akhristu anzathu kumatithandiza bwanji?
8 Kulalikira limodzi ndi Akhristu anzathu kumatilimbikitsa. (Miy. 13:20) Apainiya ambiri amalalikira ndi Akhristu anzawo nthawi ndi nthawi. Izi zimathandiza kuti ‘azilimbikitsana.’ (Aroma 1:12; werengani Miyambo 27:17.) Mpainiya wina dzina lake Lisa anati: “Kuntchito, anthu amakonda kupikisana komanso kuchitirana nsanje. Aliyense amafuna kuti apose anzake. Tsiku lililonse umamva anthu akujeda anzawo kapena kutukwana. Nthawi zina umanyozedwa kapena kusekedwa chifukwa chokhala ndi makhalidwe abwino. Koma ukamalalikira limodzi ndi Akhristu anzako umalimbikitsidwa kwambiri. Ukamaweruka mu utumiki umakhala utatopa koma utalimbikitsidwa kwabasi.”
9. Kodi chimachitika n’chiyani tikamachita upainiya ndi mwamuna kapena mkazi wathu?
9 Kuchita upainiya ndi mwamuna kapena mkazi wathu kumalimbitsa banja komanso ubwenzi wathu ndi Mulungu. (Mlal. 4:12) Madeline amachita upainiya limodzi ndi mwamuna wake ndipo anati: “Ine ndi mwamuna wanga timakonda kukambirana zimene zachitika mu utumiki. Timakambirananso mfundo zimene tawerenga m’Baibulo zomwe zingatithandize mu utumiki. Kuchitira limodzi upainiya kwathandiza kuti tizikondana kwambiri.” Nayenso Trisha anati: “Tonse timayesetsa kupewa ngongole, choncho sitikangana pa nkhani za ndalama. Nthawi imene timalowa mu utumiki imakhala yofanana. Izi zimathandiza kuti tizipitira limodzi ku maulendo obwereza ndi maphunziro a Baibulo. Chifukwa cha zimenezi, timamvetsetsana ndiponso kulimbikitsana.”
10. Kodi tikaika zinthu za Ufumu patsogolo n’kuona Yehova akutithandiza, timamva bwanji?
10 Tikaika zinthu za Ufumu patsogolo n’kuona kuti Yehova akutithandiza ndiponso kuyankha mapemphero athu, timayamba kumudalira kwambiri. Mfundo imeneyi imagwira ntchito kwa Akhristu onse okhulupirika. Komabe apainiya ayenera kudalira kwambiri Yehova kuti asasiye utumiki wawo. (Werengani Mateyu 6:30-34.) M’bale wina dzina lake Curt amachita upainiya limodzi ndi mkazi wake komanso amatumikira monga woyang’anira dera wogwirizira. Nthawi ina anavomera kukachezera mpingo wakutali moti anafunika kuyenda pa galimoto kwa maola awiri ndi hafu. Koma mafuta amene anali m’galimoto yawo anali ongokwanira kukafika ku mpingowo osati kubwerera. Komanso pa nthawiyo, kunali kutatsala mlungu umodzi kuti alandire malipiro ake. Curt anati: “Ndinkadzifunsa kuti: ‘Kodi ndi bwino kuti tipiteko?’” Koma atapempherera nkhaniyi, anaona kuti akhoza kupita ndipo ankakhulupirira kuti Mulungu awathandiza. Atangotsala pang’ono kunyamuka, mlongo wina anawaimbira foni n’kunena kuti ali ndi kamphatso koti awapatse. Mphatso yake inali ya ndalama zokwanira ndendende mafuta ogwiritsira ntchito pobwerera. Curt anati: “Zinthu ngati zimenezi zikamachitikachitika umaoneratu kuti Yehova akukuthandiza.”
11. Kodi apainiya amapeza madalitso otani?
11 Apainiya ambiri amaona kuti akamachita khama mu utumiki n’kumakonda kwambiri Yehova amapeza madalitso osaneneka. (Deut. 28:2) N’zoona kuti apainiya amakumana ndi mavuto ena. Ndipotu mtumiki wa Yehova aliyense amakumana ndi mavuto obwera chifukwa cha kusamvera kwa Adamu. Apainiya ena amafika posiya kaye utumiki wawo chifukwa cha mavuto. Komabe mavuto ena amakhala oti tikhoza kulimbana nawo mwinanso kuwapewa. Kodi n’chiyani chingathandize apainiya kuti asasiye utumiki wawo?
ZIMENE ZINGAKUTHANDIZENI KUTI MUSASIYE UPAINIYA
12, 13. (a) Kodi mpainiya ayenera kuchita chiyani ngati zikumuvuta kukwaniritsa maola ofunika? (b) N’chifukwa chiyani mpainiya ayenera kupeza nthawi yowerenga Baibulo, kuphunzira ndiponso kuganizira mozama zimene waphunzirazo?
12 Apainiya amatanganidwa kwambiri moti akhoza kuvutika kuti achite zinthu zonse zofunika. Choncho ayenera kuchita zinthu mwadongosolo kwambiri. (1 Akor. 14:33, 40) Ngati mpainiya akuvutika kukwaniritsa maola ofunika, angachite bwino kuonanso mmene akugwiritsira ntchito nthawi yake. (Aef. 5:15, 16) Angadzifunse kuti: ‘Kodi ndimathera nthawi yochuluka bwanji pa zosangalatsa? Kodi ndikufunika kudziletsa pa nkhani imeneyi? Kodi ndikhoza kuchepetsa nthawi imene ndimagwira ntchito?’ Mkhristu aliyense angavomereze kuti n’zosavuta kuwonjezera zochita pa nthawi yochepa imene ali nayo. Choncho nthawi ndi nthawi apainiya angafunike kuona mmene zinthu zilili pa moyo wawo n’kusintha ngati pakufunika kutero.
13 Mpainiya ayenera kupezanso nthawi yowerenga Baibulo, kuphunzira ndiponso kuganizira mozama zimene waphunzirazo. Choncho ayenera kudziletsa kuti apewe kuchita zinthu zimene zingamuwonongere nthawi yochitira zinthu zofunika. (Afil. 1:10) Mwachitsanzo, tiyerekeze kuti mpainiya wafika panyumba atakhala mu utumiki tsiku lonse. Ndiyeno madzulowo ali ndi cholinga chokonzekera misonkhano. Koma choyamba akupita kukacheza kwa mnzake. Atabwerako akuyatsa TV kuti aonere nkhani. Nkhanizo zitatha, pulogalamu ina imene amaikonda ikuyamba ndipo akutengeka nayo. Kenako akuzindikira kuti patha maola awiri koma sanayambe kukonzekera misonkhano ija. Zimenezitu zingakhale zoopsa. Akatswiri othamanga ayenera kusamalira matupi awo ngati akufuna kupitiriza kuthamanga. Nawonso apainiya ayenera kumapeza nthawi yophunzira paokha kuti apeze mphamvu zopitirizira utumiki wawo.—1 Tim. 4:16.
14, 15. (a) N’chifukwa chiyani apainiya ayenera kukhala moyo wosalira zambiri? (b) Kodi mpainiya ayenera kutani akakumana ndi mavuto?
14 Kuti munthu apitirize upainiya, amafunika kukhala moyo wosalira zambiri. Yesu analimbikitsa ophunzira ake kuti akhale ndi diso lolunjika pa chinthu chimodzi. (Mat. 6:22) Nayenso ankakhala moyo wosalira zambiri n’cholinga choti asamadodometsedwe pa utumiki wake. N’chifukwa chake ananena kuti: “Nkhandwe zili ndi mapanga ndipo mbalame zam’mlengalenga zili ndi zisa, koma Mwana wa munthu alibiretu poti n’kutsamira mutu wake.” (Mat. 8:20) Mpainiya amene akufuna kutsanzira Yesu ayenera kukumbukira kuti katundu akachuluka pamakhalanso ntchito yaikulu yosamalira ndiponso kukonzetsa zinthuzo.
15 Apainiya amadziwa kuti iwo si anthu apadera. Paja utumiki uliwonse umene tingakhale nawo m’gulu la Yehova timalandira chifukwa cha kukoma mtima kwa Mulungu. Choncho kuti mpainiya apitirize utumikiwu, ayenera kudalira Yehova. (Afil. 4:13) N’zoona kuti apainiya amakumana ndi mavuto. (Sal. 34:19) Zikatero, ayenera kupemphera kwa Yehova kuti awatsogolere m’malo mofulumira kuganiza zongosiya utumikiwo. (Werengani Salimo 37:5.) Akamaona kuti Mulungu akuwathandiza mwachikondi, adzayamba kumukonda kwambiri monga Atate wawo wakumwamba.—Yes. 41:10.
KODI INUNSO MUNGAYAMBE UPAINIYA?
16. Kodi muyenera kuchita chiyani ngati mukufuna kuyamba upainiya?
16 Ngati inunso mukufuna kupeza madalitso amene apainiya amalandira, muuzeni Yehova zimenezi m’pemphero. (1 Yoh. 5:14, 15) Muzikambirana ndi anthu amene panopa akuchita upainiya. Komanso muyenera kukhala ndi zolinga zimene zingakuthandizeni kuyamba utumiki umenewu. M’bale wina dzina lake Keith ndi mkazi wake Erika anachita zimenezi. Onse awiri anali pa ntchito ndipo atangokwatirana anagula nyumba ndi galimoto yatsopano. Iwo anati: “Tinkaganiza kuti zinthuzo zitithandiza kukhala osangalala. Koma si mmene zinalili.” Keith atauzidwa kuti aime kaye ntchito, anayamba upainiya wothandiza. Iye anati: “Upainiya unandikumbutsa kuti utumiki ndi wosangalatsa kwambiri.” M’bale ndi mlongoyu anayamba kucheza ndi banja lina lomwe linkachita upainiya. Banjali linawathandiza kuzindikira ubwino wochita utumikiwu ndiponso wokhala moyo wosalira zambiri. Kodi Keith ndi Erika anachita chiyani? Iwo anati: “Tinalemba zolinga zathu n’kumata pafiriji. Kenako tinkachonga cholinga chilichonse chimene tachikwaniritsa.” Patapita nthawi, iwo anayambadi upainiya.
17. N’chifukwa chiyani ndi bwino kuti muganizire zosintha zinthu pa moyo wanu kuti muchite upainiya?
17 Kodi inunso mungayambe upainiya? Ngati panopa mukuona kuti simungakwanitse zimenezi, yesetsani kulimbitsa ubwenzi wanu ndi Yehova pochita zonse zimene mungathe mu utumiki. Koma mwina mutapempherera nkhaniyi ndi kuiganizira, mungaone kuti mukhoza kuchita upainiya mutasintha zinthu zina pa moyo wanu. Ngati mutayamba utumikiwu, muona kuti mudzapeza madalitso ambiri kuposa zinthu zonse zimene munazisiya kuti muuyambe. Mudzakhala osangalala kwambiri chifukwa choika patsogolo Ufumu m’malo mwa zofuna zanu. (Mat. 6:33) Mudzakhalanso osangalala chifukwa chothandiza anthu ena. Komanso mudzakhala ndi nthawi yochuluka yoganizira ndiponso kuuza ena za Yehova. Zimenezi zidzakuthandizani kumukonda kwambiri ndipo mudzamusangalatsa.


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
5 “Iwe mzinda wogonjetsedwa, tsopano udzichekecheke.+ Adani atizungulira kuti atiukire.+ Iwo adzamenya woweruza wa Isiraeli patsaya ndi ndodo.+
2 “Iwe Betelehemu Efurata,+ ndiwe mzinda waung’ono kwambiri moti sungawerengedwe ngati umodzi mwa mizinda ya fuko la Yuda.+ Komabe mwa iwe+ mudzatuluka munthu amene adzakhale wolamulira mu Isiraeli,+ amene adzachite chifuniro changa. Munthu ameneyu wakhala alipo kuyambira nthawi zoyambirira, wakhala alipo kuyambira masiku akalekale.+
3 “Choncho Mulungu adzapereka ana a Isiraeli kwa adani awo+ mpaka pamene mkazi amene adzabereke atabereka.+ Ndipo abale ake onse a munthuyo adzabwerera kwa ana a Isiraeli.
4 “Iye adzaimirira n’kuyamba kuweta nkhosa mu mphamvu ya Yehova+ ndiponso m’dzina lalikulu la Yehova Mulungu wake.+ Anthuwo azidzakhala kumeneko motetezeka,+ pakuti iye adzakhala wamkulu mpaka kumalekezero a dziko lapansi.+
5 Ameneyu adzabweretsa mtendere.+ Msuri akadzalowa m’dziko lathu, akadzaponda nsanja zathu zokhalamo,+ ife tidzamutumizira abusa 7, inde atsogoleri 8 a anthu kuti akathane naye.
6 Atsogoleriwo adzalanga dziko la Asuri ndi lupanga.+ Adzalanganso dziko la Nimurodi+ m’njira zake zonse zolowera m’dzikolo. Wolamulirayo adzatipulumutsa kwa Msuri.+ Adzatipulumutsa Msuriyo akadzangofika m’dziko lathu ndi kuponda nthaka yathu.
7 “Otsala a Yakobo,+ pakati pa mitundu yambiri ya anthu, adzakhala ngati mame ochokera kwa Yehova.+ Iwo adzakhala ngati mvula yamvumbi imene ikuwaza pazomera,+ yomwe sidalira munthu kapena kuyembekezera ana a anthu ochokera kufumbi.+
8 Otsala a Yakobo adzakhala pakati pa mitundu yambiri ya anthu. Iwo adzakhala ngati mkango pakati pa nyama zakutchire. Adzakhala ngati mkango wamphamvu pakati pa magulu ankhosa, umene umati ukadutsa pakati pa nkhosazo, ndithu umazimbwandira ndi kuzikhadzula+ ndipo sipakhala wozipulumutsa.
9 Dzanja lanu lidzakhala pamwamba pa adani anu,+ ndipo adani anu onse adzaphedwa.”+
10 Yehova wanena kuti, “Pa tsiku limenelo, ndidzapha mahatchi anu ndipo magaleta anu ndidzawawononga.+
11 Ine ndidzagwetsa mizinda ya m’dziko lanu. Ndidzagumula malo anu onse amene ali ndi mipanda yolimba kwambiri.+
12 Amatsenga onse m’dziko lanu ndidzawapha, ndipo pakati panu sipadzapezekanso anthu ochita zamatsenga.+
13 Ndidzagwetsa zifaniziro zanu zogoba ndi zipilala zopatulika zimene zili pakati panu, ndipo simudzagwadiranso ntchito za manja anu.+
14 Ndidzazula mizati yanu yopatulika+ imene ili pakati panu ndi kuwononga mizinda yanu.
15 Ndidzabwezera mokwiya ndiponso mwaukali mitundu ya anthu imene sinandimvere.”+
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Mika 5
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
April 18-24
YOBU 28-32
Nyimbo Na. 17 ndi Pemphero
Mawu Oyamba (Osapitirira 3 min.)
CHUMA CHOPEZEKA M’MAWU A MULUNGU
“Yobu Ndi Chitsanzo Chabwino pa Nkhani ya Kukhala ndi Mtima Wosagawanika”: (10 min.)
Yobu 31:1—Yobu anachita “pangano” ndi maso ake (w15 6/15 16 ndime 13; w15 1/15 25 ndime 10)
Yobu 31:13-15—Yobu anali wodzichepetsa, wachilungamo ndiponso wachifundo (w10 11/15 30 ndime 8-9)
Yobu 31:16-25—Yobu anali woolowa manja kwa anthu ovutika (w10 11/15 30 ndime 10-11)
-
Kufufuza Mfundo Zothandiza: (8 min.)
Yobu 32:2—Kodi Yobu anasonyeza bwanji kuti ankadziona kuti iyeyo “anali wolungama, osati Mulungu”? (w15 7/1 12 ndime 2; it-1-E 606 ndime 5)
Yobu 32:8, 9—N’chifukwa chiyani Elihu anaona kuti ayankhule ngakhale kuti anali mwana kwa Yobu ndi anzake ena? (w06 3/15 16 ndime 1; it-2-E 549 ndime 6)
Kodi ndaphunzira zotani zokhudza Yehova pa kuwerenga Baibulo kwa mlungu uno?
Kodi ndi mfundo ziti zimene ndaphunzira mlungu uno zimene ndingazigwiritse ntchito mu utumiki?
-
Kuwerenga Baibulo: Yobu 30:24–31:14 (Osapitirira 4 min.)
KUPHUNZITSA MWALUSO MU UTUMIKI
Ulendo Woyamba: g16.2 12-13—Muuzeni nkhani imene mudzakambirane ulendo wotsatira. (Osapitirira 2 min.)
Ulendo Wobwereza: g16.2 12-13—Muuzeni nkhani imene mudzaphunzire ulendo wotsatira. (Osapitirira 4 min.)
Phunziro la Baibulo: bh 148 ndime 8-9 (Osapitirira 6 min.)
MOYO WATHU WACHIKHRISTU
Nyimbo Na. 115
Tingaphunzire Zambiri kwa Anthu Amene Anasonyeza Mtima Wosagawanika (1 Pet. 5:9): (15 min.) Nkhani yokambirana. Onetsani vidiyo ya mutu wakuti, Harold King Anakhalabe Wokhulupirika M’ndende (Vidiyo imeneyi ikupezeka pa jw.org pambali yakuti Zofalitsa Nkhani pa akaunti ya mpingo wanu.) Kenako kambiranani mafunso otsatirawa: Kodi n’chiyani chinathandiza M’bale King kuti asasiye kutumikira Yehova pamene anali m’ndende? Kodi kuimba nyimbo za Ufumu kungatithandize bwanji kupirira tikamakumana ndi mavuto? Kodi zimene M’bale King anachita zakulimbikitsani bwanji?
Phunziro la Baibulo la Mpingo: cl mutu 29 ndime 1-10 (30 min.)
Mfundo Zimene Taphunzira Komanso za Mlungu Wamawa (3 min.)
Nyimbo Na. 81 ndi Pemphero


text:
GEORGIA | 1991-1997
Anaphunzitsa Ena Kuti Akhale Akulu ndi Atumiki Othandiza
Chakumayambiriro kwa zaka za m’ma 1990, mipingo yambiri inali ndi mkulu kapena mtumiki wothandiza mmodzi. Nthawi zambiri mipingo inkapangidwa ndi timagulu tingapo tomwe tinkasonkhana m’malo osiyanasiyana. Zimenezi zinkachitika chifukwa magulu ena ankakhala m’madera komanso m’midzi yakutali kwambiri.
M’bale Joni Shalamberidze ndi M’bale Pavle Abdushelishvili anatumizidwa ku Telavi, mzinda womwe unali m’chigawo cha Kakheti kuti akathandize mpingo wa kumeneko. Abalewa anali atatumikirapo m’madera ena akutali asanapite kumeneku. Mpingo wa ku Telavi unali ndi ofalitsa 300 koma kunalibe mkulu ngakhale mmodzi. Mpingowu unapangidwa ndi magulu 13 ndipo ankakumana m’madera osiyanasiyana.
Abale aja atafika m’tauniyi, anazindikira kuti abale ndi alongo a mumpingowo anali ndi vuto lina. M’bale Shalamberidze anati: “Abale ambiri anali ndi minda yaikulu zedi ndipo ena ankachita ulimi wa mphesa. Popeza anthu ambiri a m’madera akumidzi amakonda kuthandizana akamakolola, abale ndi alongo ankakhala nthawi yaitali ali ndi anthu osakonda Yehova.”
M’bale Shalamberidze ndi M’bale Abdushelishvili anaganiza zouza abalewo kuti akamafuna kuti ena awathandize kukolola, azipempha abale ndi alongo. Ankaona kuti zimenezi zithandiza kuti abale ndi alongowo azilimbikitsana akamagwira ntchitoyo. (Mlal. 4:9, 10) M’bale Shalamberidze anati: “Zimenezi zinachititsa kuti abale ndi alongo azigwirizana kwambiri.” Pamene abale awiriwa ankachoka ku Kakheti, patatha zaka zitatu, mumpingowu munali akulu 5 komanso atumiki othandiza okwana 12.
Misonkhano Inathandiza Kuti Azilalikira Mogwira Mtima
Ntchito yathu inali yoletsedwa m’dziko la Georgia mpaka chakumayambiriro kwa zaka za m’ma 1990. Pa nthawi imeneyi abale ndi alongo ankakumana m’timagulu ting’onoting’ono. Pamisonkhano imeneyi ankachita Phunziro la Buku la Mpingo komanso Phunziro la Nsanja ya Olonda basi. Misonkhanoyi inawathandiza kuti akhale ndi chikhulupiriro cholimba. Komabe, vuto linali lakuti misonkhanoyi sikanawathandiza kuti azilalikira mogwira mtima.
Vuto limeneli linatha ulamuliro wachikomyunizimu utangotha. Pa nthawiyi abale ankalambira Yehova momasuka moti gulu la Yehova linakonza zoti mipingo izichita Sukulu ya Utumiki wa Mulungu komanso Msonkhano wa Utumiki mlungu uliwonse.
Mlongo Naili Khutsishvili, ndi mchemwali wake Lali Alekperova, saiwala zimene zinkachitika pamisonkhano imeneyi. Mlongo Alekperova anati: “Titamva zoti tiyamba kuchita misonkhano imeneyi, mitima yathu inkangoti phaphapha. Tinkafunitsitsa titaona alongo nawonso akukamba nkhani pamisonkhano.”
Mlongo Khutsishvili ananena kuti: “Ndikukumbukira m’chitsanzo china, mwininyumba akuwerenga nyuzipepala papulatifomu ndipo anamva anthu akugogoda. Kenako anauza anthuwo kuti alowe, ndipo alongo awiri anatulukira kudzera pakhomo lolowera m’holoyo n’kupita papulatifomu.” Mlongo Alekperova anawonjezera kuti: “Nthawi zina abale ndi alongo ankachita zinthu zomwe sungaziyembekezere. Komabe, zitsanzo zimenezi zinatithandiza kuti tizilalikira mogwira mtima.”
Pankafunika Mabuku Ambiri
Kwa zaka zambiri, abale angapo a ku Georgia ankasindikiza mabuku pamanja pogwiritsa ntchito zipangizo zing’onozing’ono ndipo ankachita zimenezi m’nyumba zawo. Koma kenako chiwerengero cha abale ndi alongo chinayamba kuchuluka ndipo mabuku anayamba kufunika ambiri. Abale ataona zimenezi anaganiza zoyamba kusindikiza mabuku pogwiritsa ntchito makampani ena omwe akanasindikiza mabuku athu pa mtengo wosaboola m’thumba.
Abalewa ankachita khama zedi akamakonza magazini kapena buku loti likasindikizedwe. Choyamba ankamasulira magaziniyo n’kutaipa mawuwo pamapepala mofanana ndi magazini yachingelezi. Akatero ankadula zithunzi za m’magazini yachingelezi ija ndipo ankazimata m’mipata yomwe anasiya potaipa. Kenako, ankadula zilembo zokongola za m’nyuzipepala n’kuzimata mwadongosolo pachikuto cha magaziniyo. Zikatero ankatenga magaziniyo n’kupita nayo kukampani yosindikiza mabuku kuti ikasindikizidwe.
Abale anagula makompyuta atangoyamba kufala. Abale awiri achinyamata, omwe mayina awo ndi Levani Kopaliani ndi Leri Mirzashvili, anakaphunzira mmene angagwiritsire ntchito makompyutawa. M’bale Leri anati: “Poyamba zinkativuta kwambiri kugwiritsa ntchito kompyuta. Koma Yehova anatithandiza zedi moti pasanapite nthawi tinayamba kutha kutaipa komanso kuika zithunzi m’magazini athu.”
N’zoona kuti abalewa ankakumana ndi mavuto akamagwira ntchito imeneyi. Komabe abale ndi alongo a m’dziko la Georgia anasangalala kwambiri chifukwa tsopano ankalandira magazini okhala ndi zithunzi zakalala. Pasanapite nthawi, anthu ofuna mabuku athu anayamba kuchuluka, moti zinali zovuta kuti abale azikwanitsa kusindikiza mabuku okwanira. Pa nthawi imeneyi m’pamene gulu la Yehova linathandiza abale kuti ayambe kusindikiza mabuku okwanira.
Zinthu Zinayamba Kuyenda Bwino
Abale ndi alongo a m’dziko la Georgia anali ndi mwayi wokumana ndi abale oyendera nthambi ochokera ku Germany pamsonkhano wa mayiko wa m’chaka cha 1992. Msonkhanowu unachitikira ku St. Petersburg m’dziko la Russia. M’bale Genadi Gudadze anati: “Abalewo anatifotokozera mmene ntchito yomasulira mabuku imayendera. Anatiuzanso kuti adzatumiza abale oti adzatiphunzitse ntchito yomasulira.”
Kusindikiza mabuku athu m’Chijojiya sinali nkhani yamasewera. Chijojiya chili ndi zilembo zosiyana kwambiri ndi zilembo za ma afabeti ena. Komanso pulogalamu ya MEPS, yomwe timagwiritsira ntchito pokonza mabuku athu kuti azioneka ofanana ndi achingelezi, inalibe afabeti yachijojiya. Ndiyeno, abale anayamba kujambula zilembo za afabeti yachijojiya n’cholinga choti ntchito yokonza komanso kusindikiza mabuku isamavute.
Chakumapeto kwa zaka za m’ma 1970, banja la a Datikashvili, lomwe linkakhala m’dziko la Georgia, linasamukira ku United States. Mwana mmodzi wa m’banjali, dzina lake Marina, anaphunzira choonadi. Mwana ameneyu anathandiza kwambiri pamene abale ku Beteli ya ku Brooklyn anayamba kujambula zilembo za afabeti yachijojiya kuti aziike mu pulogalamu ya MEPS. Atamaliza kujambula zilembozi, abale a ku ofesi ya nthambi ya ku Germany anasindikiza timapepala tina komanso kabuku kakuti, “Tawonani! Ndikupanga Zinthu Zonse Zatsopano.”
Anathandizidwa pa Ntchito Yomasulira Mabuku
Mu 1993, M’bale Michael Fleckenstein ndi mkazi wake Silvia, anafika ku Tbilisi ndipo ankachokera ku Germany. M’baleyu anapita ku Georgia kuti akayambitse ntchito yomasulira. M’bale Michael ananena kuti: “Ndimakumbukirabe msonkhano umene unachitika ku St. Petersburg. Patapita chaka ndi miyezi 6 titafika ku Tbilisi, tinadabwa kwambiri abale akutisonyeza kagulu ka abale amene ankagwira bwinobwino ntchito yomasulira.”
Patangopita miyezi yochepa, kagulu ka anthu 11 kankagwira ntchito yomasulira m’nyumba ina yaing’ono. Maphunziro amene abale omwe amagwira ntchito yomasulira anaphunzitsidwa ndi gulu la Yehova, anathandiza kuti abale ndi alongo azilandira mabuku pa nthawi yake.
Anapitirizabe Kutumiza Mabuku Ngakhale Kuti Zinthu Sizinali Bwino
Ulamuliro wachikomyunizimu utatha, panayamba kuchitika nkhondo zapachiweniweni m’mayiko onse omwe anali pansi pa ulamuliro wa Soviet Union, kuphatikizaponso dziko la Georgia. Pa nthawi imeneyi, ulendo wopita mayiko ena unkakhala woopsa.
Mwachitsanzo, mwezi wa November 1994, M’bale Aleko Gvritishvili akupita m’dziko lina ndi abale ena awiri anakumana ndi kagulu ka anthu komwe kanali ndi mfuti. Anthuwa anawaimitsa n’kuwauza kuti atsike m’galimotoyo. M’bale Gvritishvili ananena kuti: “Anthuwa anapsa mtima kwambiri ataona mabuku athu. Anatilamula kuti tikhale pamzere ngati kuti akufuna kutipha. Pa nthawiyi tinapemphera kwa Yehova kuchokera pansi pa mtima. Patapita maola awiri, mmodzi mwa anthuwa ananena kuti, ‘Tengani mabuku anuwa muzipita. Mukadzabweranso tidzawotcha galimotoyi ndiponso tidzakuonetsani zoopsa.’”
Abale athu anapitirizabe kutumiza mabuku ngakhale ankaopsezedwa chonchi. M’bale Zaza Jikurashvili, yemwe anagwira ntchito yotamandika zedi ponyamula mabuku kupita nawo m’dziko la Georgia, anati: “Tinkayesetsa kuchita khama chifukwa tinkaona kuti mabukuwa ndi ofunika kwambiri kwa abale athu. Timathokoza kwambiri akazi athu chifukwa ankatithandiza kwambiri.”
M’bale Gvritishvili ananena kuti: “Abale ambiri amene ankanyamula mabuku kupita nawo ku Georgia anali okwatira.” Ndiye n’chiyani chimene chinkachititsa abale amenewa kuti asiye mabanja awo kunyumba, n’kumagwira ntchitoyi pa nthawi yomwe zinthu zinali zovuta kwambiri? M’baleyu anapitiriza kunena kuti: “Tinkachita zimenezi chifukwa chokonda Yehova. Tinkaona kuti ndi njira ina yosonyezera kuti timayamikira kwambiri chifukwa cha zimene amatichitira. Tinkafunanso kutsanzira Yehova pa nkhani yokonda abale ndi alongo athu omwe ankadalira mabukuwo.”
Abale amenewa timawataira kamtengo chifukwa sanasiye kunyamula mabuku ngakhale pa nthawi imene kuchita zimenezi kunali koopsa kwambiri. M’kupita kwa nthawi, abale anatulukira njira zina zabwino zomwe ankadutsa akamakatenga mabuku ku Germany.
Msonkhano Wachigawo Unalimbikitsa Kwambiri Abale ndi Alongo
M’chaka cha 1995, zinthu zinasintha m’dziko la Georgia ndipo zachipwirikiti zija zinatha. Zimenezi zitachitika, abale anakonza zoti pachitike misonkhano yachigawo. Misonkhanoyi inachitika chakumapeto kwa chaka cha 1996, ndipo anthu okwana 6,000 ochokera m’madera osiyanasiyana a m’dziko la Georgia anafika pamsonkhanowu. Misonkhanoyi inachitikira ku Gori, Marneuli ndi Tsnori.
Anthu amene anasonkhana ku Gori saiwala zimene zinachitika pamsonkhanowu. Abalewa ankaganiza zochitira msonkhanowu muholo ina yomwe anachitiramo Chikumbutso. Koma malowa anali ochepa kwambiri chifukwa ankayembekezera kuti padzabwera anthu oposa 2,000. Ankaona kuti ngati atadzachitira muholo imeneyi adzapanikizana kwambiri. Choncho anaganiza zopeza malo ena ndipo anawapezadi pamalo ena okongola kwambiri omwe anali paphiri lina.
M’bale Kako Lomidze, yemwe ankatumikira m’Komiti ya Msonkhano Wachigawo, anati: “Msonkhanowu utangotha, abale ndi alongo anasangalala kwambiri kucheza ndiponso kuimbira limodzi nyimbo. Zimenezi zinasonyeza kuti abale ndi alongo amagwirizana kwambiri chifukwa cha chikondi.”
Oyang’anira Madera Anathandiza Kuti Mipingo Ipitirize Kukula
Kungochokera mu 1996, abale anakonza zoti oyang’anira dera aziyendera mipingo ya m’dzikoli kwa mlungu wonse wathunthu. Pa nthawiyi panali oyang’anira dera ochepa, choncho anasankha abale ena kuwonjezera pa abale amene ankachita kale utumikiwu, m’zigawo zonse za dziko la Georgia.
‘Ntchito zachikhulupiriro’ za abale amenewa, zinathandiza kwambiri kuti mipingo ikule. Zinathandizanso kuti abale a m’mipingo yosiyanasiyana azitsatira malangizo a gulu la Yehova. (1 Ates. 1:3) Kungochokera mu 1990 kufika mu 1997, chiwerengero cha ofalitsa chinakula kwambiri. Mwachitsanzo, mu 1990 m’dziko la Georgia munali ofalitsa 904. Pofika mu 1997, m’dzikoli munali ofalitsa 11,082 omwe ankalalikira uthenga wabwino.
Khama limene abale ndi alongo akale anasonyeza linathandiza kuti uthenga wabwino ufike paliponse m’dziko la Georgia. Koma sikuti Yehova analekera pomwepa podalitsa abale ndi alongo a m’dziko la Georgia.


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
71 Inu Yehova, ine ndathawira kwa inu.+Musalole kuti ndichite manyazi.+
2 Mundilanditse chifukwa cha chilungamo chanu ndipo mundipulumutse.+Tcherani khutu lanu kwa ine ndi kundipulumutsa.+
3 Mukhale thanthwe lachitetezo loti ndizilowamo nthawi zonse.+Lamulani kuti ndipulumutsidwe,+Pakuti inu ndinu thanthwe langa ndi malo anga achitetezo.+
4 Inu Mulungu wanga, ndipulumutseni m’manja mwa woipa,+Ndipulumutseni m’manja mwa munthu wochita zinthu mopanda chilungamo komanso mopondereza.+
5 Pakuti chiyembekezo changa ndinu,+ Yehova Ambuye Wamkulu Koposa, ndimadalira inu kuyambira pa unyamata wanga.+
6 Kuyambira ndili m’mimba mwa mayi anga inu mwandithandiza.+Inu ndi amene munanditulutsa m’mimba mwa mayi anga.+Ndimatamanda inu nthawi zonse.+
7 Ndakhala ngati chozizwitsa kwa anthu ambiri,+Koma inu ndinu malo anga olimba othawirako.+
8 M’kamwa mwanga mwadzaza mawu otamanda inu,+Ndipo pakamwa panga pakunena za ulemerero wanu tsiku lonse.+
9 Musanditaye nthawi ya ukalamba wanga.+Musandisiye pa nthawi imene mphamvu zanga zikutha.+
10 Pakuti adani anga anena za ine,+Ndipo anthu olondalonda moyo wanga, onse pamodzi achita upo,+
11 Iwo akunena kuti: “Mulungu wamusiya.+Mulondoleni ndi kumugwira pakuti palibe womulanditsa.”+
12 Inu Mulungu, musakhale kutali ndi ine.+Inu Mulungu wanga, fulumirani kundithandiza.+
13 Anthu otsutsana nane achite manyazi, iwo awonongedwe.+Amene akufunafuna kundigwetsera tsoka adziphimbe ndi chitonzo ndiponso manyazi.+
14 Koma ine ndidzayembekezera inu nthawi zonse,+Ndipo ndidzakutamandani mowirikiza kuposa kale.
15 Pakamwa panga padzanena za chilungamo chanu,+Padzanena za chipulumutso chanu tsiku lonse,+Pakuti ntchito za chilungamo ndi chipulumutso chanu ndi zochuluka ndipo sindinathe kuziwerenga.+
16 Ndidzabwera ndi kunena za mphamvu zanu zazikulu,+ inu Yehova Ambuye Wamkulu Koposa.+Ndidzanena za chilungamo chanu, osati cha wina aliyense.+
17 Inu Mulungu, mwandiphunzitsa kuyambira pa unyamata wanga,+Ndipo mpaka pano ndikunena za ntchito zanu zodabwitsa.+
18 Ngakhale nditakalamba ndi kumera imvi, inu Mulungu musandisiye,+Kufikira nditanena za dzanja lanu lamphamvu ku m’badwo wotsatira,+Kufikira nditanena za mphamvu zanu kwa onse obwera m’tsogolo.+
19 Chilungamo chanu, inu Mulungu chafika kumwamba.+Tikanena za zinthu zazikulu zimene munachita,+Inu Mulungu, ndani angafanane ndi inu?+
20 Chifukwa chakuti mwandionetsa masautso ndi masoka ambiri,+Nditsitsimutseni.+Nditulutseninso m’madzi akuya, pansi pa nthaka.+
21 Kulitsani ulemu wanga,+Mundizungulire ndi chitetezo chanu ndi kundilimbikitsa.+
22 Inenso ndidzakutamandani ndi chipangizo cha zingwe,+Ndidzatamanda choonadi chanu, inu Mulungu.+Ndidzaimba nyimbo zokutamandani ndi zeze, Inu Woyera wa Isiraeli.+
23 Ndikafuna kuimba nyimbo zokutamandani, pakamwa panga padzafuula mokondwera,+Ngakhalenso moyo wanga umene mwauwombola+ udzakutamandani.
24 Ngakhalenso lilime langa lidzalankhula chapansipansi za chilungamo chanu tsiku lonse,+Pakuti ofunafuna kundigwetsera tsoka achita manyazi ndipo athedwa nzeru.+
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Masalimo 71
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Nkhani 37: Chihema Cholambirira
KODI mukudziwa chimene nyumba’yi iri? Ndiyo chihema chapadera cholambiriramo Yehova. Chimachedwa’nso chihema chokomana’ko. Anthu anamaliza kuchimanga patapita chaka chimodzi atatuluka m’Igupto. Kodi mukudziwa kuti linali lingaliro la yani kuti chimangidwe?
Linali lingaliro la Yehova. Mose ali pa Phiri la Sinai, Yehova anamuuza kuchimanga kwake. Iye anati chipangidwe kotero kuti chingathe kumasulidwa mosabvuta. Motere mbali zake zikanatha kunyamulidwa kumka nazo ku malo ena, ndi kukasonkhanitsidwa kumene’ko. Chotero pamene Aisrayeli anasamuka-samuka m’chipululumo, anamka ndi chihema chomwe.
Mukayang’ana m’kachipinda ka kumapeto kwa chihema’cho, mungaone bokosi. Limene’li limachedwa likasa la chipangano. Linali ndi angelo awiri a golidi, kapena akerubi, wina uku wina kwinako. Mulungu analemba’nso Malamulo Khumi pa miyala iwiri yaphanthi-phanthi, chifukwa Mose anaswa yoyamba ija. Ndipo miyala imene’yi inasungidwa m’likasa la chipangano’lo. Ndipo’nso, mbale ya mana inasungidwamo. Kodi mukukumbukira chimene mana ali?
Mkulu wa Mose Aroni ndiye amene Yehova anam’sankha kukhala mkulu wa ansembe. Iye anatsogolera anthu m’kulambira Yehova. Ndipo nawo’nso ana ake amuna ndi ansembe.
Tsopano yang’anani m’chipinda chokulira cha chihema’cho. N’chachikulu mowirikiza chaching’ono’cho. Kodi mukuona kabokosi’ko, kamene kakutulutsa utsi? Iri ndiro guwa lansembe pa limene ansembe anaocherapo zonunkhira zochedwa lubani. Ndiyeno pali choikapo nyali chimene chiri ndi nyali zisanu ndi ziwiri. Chinthu chachitatu m’chipinda’cho ndicho thebulo. Pa iro pamasungidwa mitanda 12 ya mkate.
M’bwalo la chihema chokomanako’cho munali beseni lalikuli, lodzazidwa madzi. Ansembe amaligwiritsira ntchito kusambamo. Muli’nso guwa lansembe lalikulu. Panopa nyama zophedwa zimaperekedwa nsembe kwa Yehova. Chihema’cho chiri pakati-kati pa msasa, ndipo Aisrayeli akukhala m’mahema ao mochizungulira.
Ekisodo 25:8-40; 26:1-37; 27:1-8; 28:1; 30:1-10, 17-21; 34:1, 2; Aheberi 9:1-5.
Mafunso
- Kodi nyumba imene ili pachinthunzipa n’chiyani, ndipo kodi ntchito yake n’chiyani?
- N’chifukwa chiyani Yehova anauza Mose kuti apange chihemacho m’njira yoti chingathe kumasulidwa mosavuta?
- Kodi bokosi limene lili m’kachipinda kakumapeto kwa chihemacho n’chiyani, ndipo m’bokosilo muli chiyani?
- Kodi Yehova akusankha ndani kuti akhale mkulu wa ansembe, ndipo kodi mkulu wa ansembe amachita chiyani?
- Tchulani zinthu zitatu zimene zili m’chipinda chokulirapo cha chihemacho.
- Kodi m’bwalo la chihema chokomanako muli zinthu ziŵiri ziti, ndipo kodi zimagwira ntchito yanji?
Mafunso ena
- Ŵerengani Ekisodo 25:8-40; 26:1-37; 27:1-8; ndi 28:1.
Kodi akerubi amene anali pa “likasa la mboni” ankaimira chiyani? (Eks. 25:20, 22; Num. 7:89; 2 Maf. 19:15)
- Ŵerengani Ekisodo 30:1-10, 17-21; 34:1, 2; ndi Aheberi 9:1-5.
Kodi n’chifukwa chiyani Yehova anagogomezera kuti ansembe amene anali kutumikira m’chihema chokomanako afunika kukhala oyera, ndipo kodi zimenezi ziyenera kutikhudza bwanji ifeyo masiku ano? (Eks. 30:18-21; 40:30, 31; Aheb. 10:22)
Kodi mtumwi Paulo anasonyeza bwanji kuti chihema chokomanako ndi pangano la Chilamulo zinali zitasiya kugwira ntchito panthaŵi imene analemba kalata yake yopita kwa Akristu achihebri? (Aheb. 9:1, 9; 10:1)


text:
tsamba loyambilira: (Natalie)
Ine ndikukuonani inu kuonera
Kodi mungakonde zimene mukuona?
Ndine olera?
Chabwino, sorta ngati mwinamwake
Kodi mukulingalira?
nkhope yanu zikuwoneka bwino
Ine ndikukuonani inu nthawi zonse
Ndipo ine angasunge inu kampani usikuuno
Inu muyenera asauze aliyense
Si wina aliyense pozungulira, akumuyang'ana
Eya mungonena mawu, ndipo inu muli nazo izo
pompano, pompano
vesi 1:
Jay anali wosungulumwa
Ndipo iye akufunafuna chikondi ukondewo
Munthu amafunikira, zimene amayembekezera?
Iye anayang'ana kupyolera mu masamba awo onse
Ndipo pamene iye anapeza mwamuna wake anataya mpweya wake
Chifukwa icho chinali chikondi pa kuwonana koyamba pamene anakumana
mtima wake kumenya zolimba
Iye anali ngati kuwala chikopa, maso ngati wasangalala iwo
Sangathe kulimbana nawo maganizo pamene iwo anagunda inu zovuta
Ndi yaitali mtunda, kotero iye naye Intaneti nthawi zonse
Iye ali pa ntchito koma mtsikanayu akuganiza nthawi zonse
Iye sangakhoze kudzaonanso wake, Iye anatenga mbali akugunda
Pamene iwo pamodzi iye simusamala kuti ndikuyenera malipiro ndi Visa
homies ake anamuchenjeza “m'mbuyo kuti mkazi sanamalize inu”
Koma iye mu masewera a chikondi iye samafuna kukhala mu bleachers
Kapena iye akuganiza, Kodi ndinaiwala kuti ndi
Jay kukwatiwa ndi mtima wake zimayenera kuti chumacho
Ine ndikupemphera kusiya izo koma iye wofooka mkati
Ndipo iye kutaika ngati sakhoza kuona Penina, iye ali mu
mbedza: (Natalie)
Baby kuno
Chifukwa ndapeza chimene muyenera
Ndipo inu mukufuna kuti, inu mukufuna kuti
Bwera nane
Chifukwa ine ndakhala ndikukuyembekezerani kuyambira m'mawa
Ndipo ine ndikukulonjezani chikondi anga onse
Akhala pano akuyembekezera mubwera izo, peza
Chikondi changa chonse
Akhala pano akuyembekezera mubwera izo
vesi 2:
Hei iye si sindinamuwonepo nkhope ngati wake kuphatikiza m'chiuno ufulu wake
Sangakhoze pewani, Iye nthawizonse anakumana naye ku malo omwewo
mnyamata wake anamuuza kuuza mkazi wake chifukwa izi siziri zolondola
Koma anaopa kwambiri, kenako anamugwira iye ndi nkhondo
Mawu anasinthanitsa iye ngati “zomwe mlandu inuyo kuonera
Mwakhala kuona broads ena?”
Iye ngati kothawira tsopano ndipo iye uyo pansi
Iye kumverera ngati iye ayenera litulukira mfundo zonse tsopano
Ndipo kotero iye amakamuuza ake podwala chibwenzi chake chosiyana
Ndipo yonse ake mmene iye nthawizonse eyeing zithunzi za iye
Ndi vuto lokonda izo oipa mukufuna kukonza
Koma kumverera ndi Iye, Iye kwenikweni lotengeka atayamba ndikudabwa
Kodi zimenezi n'kosathandiza? Chifukwa mkazi wake adati ndikuyenera kusankha
iye mukufuna, "Ndi wake kapena ine banja lanu inu podwala kumasula"
Tsopano Jay nawo maganizo, iye amafuna kukuwa
Chifukwa iye amakonda mkazi wokongola pa TV
iye mukufuna
mbedza
vesi 3:
mkulu wanga Jay ndi pa misewu mtanda
Iye anamva iye anali ndi chisangalalo ndi chimwemwe koma anataya anthu
Amaona ngati munthu anataya ikutuluka njira yolakwika
"Kodi ine kuno?"
Iye nthawi zonse anali otsika
Ndipo tsopano iye akufuula akufuula
anawononga ngati, "Momwe iye ngakhale kupeza ine kuchokera?"
Kenako anakumbukira kuti Mulungu n'zosatheka mmimba
machimo athu oipa ndi amulanga kuswa ife izo
Tsopano Wam'menya kuya musakhumudwe anachimwitsa
momwe iye chisoni Mbuye wake amene anapachikidwa pamtanda zauve
momwe iye kupweteka mkazi wake ndi flirts ake ndi zolakwa chopotozedwa
Mwina chisokonezo padziko ndi kutaya banja lake, kotero iye kaye
Iye akutenga laputopu picture wake ali pa mkhalidwe wa
Anaswa ndi nyundo ndiye amatenga zinyalala kuchokera
Iye ayitana mkazi wake ndipo iye akulapa kulira
Ndipo anati akufuna kudzipereka kwa zaka
Ndipo Mulungu akumva


text:
Kupambana Real Money pa Online Casinos Akusewera mipata kobiri ndi Phone Bill Mawu & Pitirizani Zimene Kuwina
A olowetsa m'chipinda chotetezeka ‘Slots Pay by Phone Bill’ Review by Randy Hall ndi Thor ThunderStruck pakuti Slotvault.com kasino timu
Pa Phone Casino – Lero Top Free mipata Mawu a Zotsatsa
Mipata kulipira Bill foni credit services give players the opportunity to top-up their online casino accounts via mobile phone credit. Mipata foni Bill gawo likupezeka aliyense UK player amene amafuna kuti madipoziti yomweyo ndiponso ankatchova juga ndalama chenicheni pa nthawi iliyonse kulikonse. Onani umafuna pamwamba kasino monga Top kagawo Site a £ 800 gawo machesi bonasi, kapena tiyambire ndi ufulu 50 amanena olandiridwa bonasi - gawo anafunika - pa sapota Genie.
Of course, there are other casino credit payment options that players are welcome to use – especially if you’re a high roller – koma aliyense ngati mmene yabwino monga SMS kasino: Perekani Pitani makasitomala kupereka ngongole zawo mwachindunji ngongole foni alipo; pamene iwo pansi mgwirizano m'manja ndikuyipha ndalama mipata awo kutchera ndi wotuluka foni Bill kumapeto mwezi.
Wapadera Ubwino Kusangalala Malipiro Phone Casino mipata & Free Mobile mipata Mawu
Pali madalitso ambiri ntchito mipata m'manja malipiro ndi ntchito foni bilu. Zina mwa:
- Fast madipoziti: pa Coinfalls Phone Deposit Casino, slots phone billing transactions take less than a minute, and funds reflect immediately
- Osewera pa PocketWin a Online Casino alibe kugonjera mfundo zawo pamene kusainira: Register pogwiritsa ntchito nambala ya foni ya m'manja, receive free £5 welcome bonuses, play any of the games on offer, and keep what you win
- Verified Payouts: Onse a foni mipata casinos kudziika pa kagawo m'chipinda chotetezeka ndi motsatira Njuga Commission UK, and as such, adhere to the strictest Fair Play Policies. Random Number Generators are used to ensure that the only factor that can influence a winning result is Lady Luck herself, and clearly stipulated Wagering Requirements keep all parties involved on the same page
- Daily ndikupeleka Malire: Online mipata kulipira ndi madipoziti foni Bill pa casinos ali chili pamwamba pa £ 10 osachepera kuti £ 30 pazipita. This might seem restrictive to some players, but rest assured that it’s not. Signup kulandira LadyLucks ufulu £ 20 olandiridwa bonasi ndi kusewera zokopa mipata masewera such as Loopy Lotto, Crown of Egypt, or Filthy Rich: You’ll find out for yourself that with wagers costing an average of 20p, a little goes a really long way!
- chodya: mFortune Mobile Casino otuluka njira zake kuti ndi mphoto kuwina mipata ndi gome masewera mosavuta aliyense. Opanga masewera kokha kusewera mwa ufulu wawo £ 5 Signup bonasi kamodzi ndi chimene apambane, ndipo akhoza kupanga ndalama mipata foni Bill gawo kuchokera basi £ 3 kupambana kwambiri.
Koma sindizo zonse! Ngati muli bwino foni mipata SMS zolipiritsa ndi ufulu olandiridwa mabonasi, muli malo oyenera. At Slot Vault you will only find mobile casinos with mind-blowing no deposit bonuses, match bonuses, real money promotions and latest online slots phone billing features. Apa ndi kagawo m'chipinda chotetezeka inali ndi nkhani m'manja casinos wa 2016.
Yekha mipata Phone zolipiritsa No mabonasi Gawo: MALIRE Kokasangalala onse Zaka Round
Pocket Mwazipatso foni mipata kasino m'manja ali wokondedwa Brits kwambiri chifukwa wapadera olandiridwa ake bonasi Mbali. After signing up, new players are granted 50 ufulu amanena zomwe zitha kugwiritsidwa ntchito mipata masewera. yapambana aliyense analandira kuchokera amanena izi amatamanda nkhani ziwalo.
Pocket Mwazipatso ndi nyumba kwa bingo ndi kasino masewera amene akhoza kuimba ndalama ufulu ndi weniweni. Play Slingo Chuma ndi kuima mwayi m'thumba kwa £ 20, 000 n'kamodzi jackpot ndalama. zolimbikitsa zina zimene osewera Pocket Mwazipatso monga; 100% deposit match welcome bonus, cash back incentives, and spin back bonuses. Featured games include – Slingo Riches, Family Guy, Cleopatra, Golden Goddess and loads more…Non-amasiya zosangalatsa kungakupatseni!
Agwirizane Pocket Mwazipatso lero wanu 50 ufulu amanena bonasi
Lucks Casino UK njuga malo yamvumbi osewera oposa 100 mipata pamwamba masewera komanso zolimbikitsa wopatsa. osewera zatsopano kupereka munthu £ 5 olandiridwa bonasi popanda kupanga gawo lililonse. bonasi ichi chikhonza masewera zokopa ndi kupambana ndalama weniweni anapereka amawapeza mapangano a wagering. Palinso mpaka £ 100 machesi gawo bonasi kwa osewera atsopano. osewera alipo kupeza kusangalala promos mlungu uliwonse, thupi ndi ndalama mmbuyo mabonasi.
The Best Phone Casino Gambling
In order to make it’s mark and keep its position as a world-class online gambling destination, Lucks Casino has cut no corners: Onani pa 70 HD mipata m'manja masewera amene akhoza kuthamanga pa nsanja iliyonse Android ndi iOS. Tsambali amathandiza Intaneti mipata kulipira Bill foni choncho mungathe kuimba mwamsanga kupanga gawo. Online mipata jackpots kuyambira inafika pamene 6000 ndalama kwa mipata otentheka pamene tingachipeze powerenga kasino masewera anabwera ndi osachepera £ 15, 000 jackpot.
5-Star chovoteledwa UK Mobile mipata Casinos: 100% Safe & M'chitetezo Mobile Casino Njuga
zizindikiro Slotmatic a mafoni kasino Kutsatsa is suitable for both new and experienced gamblers. The site is powered by Cozy Games software provider hence bonuses, games and customer services are of top quality. For instance, players can enjoy all casino games on their Apple, Windows and Android devices smoothly.
Newbies Signup kupeza £ 10 palibe bonasi gawo ndi 100% machesi bonasi pakuti madipoziti ziwiri zoyambirira. Wamba nyengo osewera kupeza kusangalala 10% cashback bonuses, loyalty programs and weekly/monthly promos. Slotmatic hosts Slots, roleti, Blackjack and Poker games. Popular masewera monga; Snake Charmer slots, Tropical Island slots, Dragon Fire Slots and more. Better still, is that players can also get to experience the unique thrills of playing Live Casino Roulette, or Live Casino Blackjack wokhudza wochita malonda kwenikweni!
Top kagawo Site ndi UK ofotokoza m'manja kasino amene amathandiza mipata mwachindunji gawo Bill foni. malo makamu pa 10,000 otchova njuga ku 160 mayiko padziko lonse - kotero iwo ndithudi kuchita chinachake! Register kukhala membala tsopano ndi kulandira ufulu £ 5 olandiridwa bonasi ndipo tikupeza loyamba dzanja zimene zikwi Intaneti kasino okonda padziko lonse ankhandwe za.
This online casino is also home to some of the biggest Progressive Jackpots, with both Thunderstruck as well as Kind Cashalot currently sitting at over £375,400 just waiting to be won! So playing for real money using slots pay by phone bill is really worth your while, especially when pali zina £ 800 gawo machesi olandiridwa bonasi kuti anali! Ndipo izo basi umapitirira kukhala bwinoko ndi kukwezedwa mlungu uliwonse ndi thupi lomwe kupereka osewera aakulu ndi mwayi bwino kupambana wamkulu.
Incredible Phone Slots Progressive Jackpots, Cash Prize Competitions, Casino Tournaments, and Loads More
mFortune SMS Mobile Casino ndi imodzi yabwino njuga malo zosangalatsa kukoma mafani kasino amene kupeza ndalama weniweni. This highly rated gambling joint was among the first to develop casino games optimised for mobile, as well providing slots pay by phone bill services. Izi zikutanthauza kuti osewera angayembekezere yekha apamwamba mfundo ndi zokumana yosalala. Other than their fantastic array of slots, mFortune has also developed award-winning Poker and Bingo designed to help players win big.
Apart from superb free play casino games, as well as great welcome bonuses and promotions, mFortune komanso mphoto pa £ 40 miliyoni mu winnings konse mwezi! Palinso Intaneti mipata osiyanasiyana omwe ndi mphatso yaikulu dziwe. mFortune amathandiza kobiri ndi Phone Bill mipata ndi gawo osachepera ndi chabe £ 3 aliyense angathe kutenga kagawo ayende.
PocketWin m'manja kasino SMS mipata ndi pamene uyendemo ngati mukufuna zolimbikitsa malire. As soon as you sign up, your account will be credited with a £5 no deposit bonus. Patatha, mudzakhala iŵiriyo 100% machesi bonasi chili pamwamba pa £ 100 pokongoletsa yanu yoyamba. Each time you reload your account, you will receive a 10% pamwamba apo bonasi. Also, for any friend referred, you will get a £5 bonus plus 50% ake / gawo lake loyamba.
Ndi zoseweretsa Anu Favourite Games chifukwa Real Money pa izi mipata Phone Bill Gawo Casinos
LadyLucks kasino anali woyamba njuga malo mwamantha mipata m'manja ndi kasino masewera mu UK. Their full range of HD online slots, as well as European Roulette (wathunthu ndi zina zozama), Blackjack, Poker, and Baccarat proves that this sensational casino just goes from strength to strength. Palinso ufulu £ 20 palibe bonasi gawo limene adamulowetsa pambuyo kusainira ndi ndalama machesi bonasi wa ku £ 500 pa gawo loyamba.
Popular masewera kupereka monga: Moving Moments, Fizz Factory and Goldify slots. LadyLucks makamu pa 1.5 miliyoni osewera ndipo amalola foni kasino zolipiritsa - si nthawi iwo wanu anagwirizana?
Olowetsa mtsuko kwaulere £ 5 olandiridwa bonasi anayambitsanso osewera kuti zosangalatsa wodzazidwa mipata malipiro ndi foni Bill malo komwe kungathandize kuti ufulu kapena aakulu yapambana ndalama. Tsambali chionekera enawo monga amapereka osakaniza masewera yekha n'zosatheka kwina kulikonse. Mabonasi kupezeka kwa osewera pa kagawo mtsuko monga:
- £ 5 kulandira palibe bonasi gawo
- A ndalama machesi olandiridwa bonasi wa ku £ 205
- Cashback mabonasi ndipo kukwezedwa mlungu uliwonse
The biggest jackpot at Slot Jar is over £600,000. pafupifupi 150 mipata osiyana masewera, 8 Roulette variants, Blackjack games, a Live Casino, and Poker Tournaments, players will never know a dull moment.
Kupambana sizinachitikepo Easy Izi ndi 2016 a Latest Online mipata kwa iOS ndi Android
Olowetsa Mwazipatso m'manja kasino amapereka osewera wina £ 5 palibe bonasi gawo ndi chuma machesi bonasi wa ku £ 500. zolimbikitsa amenewa ankakonda kusewera excellently zachinyengo mipata foni ndi kasino masewera ndi kupambana mphatso ndalama weniweni. ananena kuti, players need to bear in mind that Progressive Jackpot games such as Jackpot Jester are not playable using free casino bonus. Komabe, considering that players can ndalama weniweni SMS Bill kasino mipata kulipira ndi madipoziti foni Bill kuchokera basi £ 10, zosoweka zimenezi si nkhani.
Fikani amapatsa ndi ufulu £ 505 olandiridwa bonasi komanso pantchito tsiku ndi tsiku pamene inu agwirizane CoinFalls foni kasino. Even though CoinFalls is relatively new to the online gambling industry, they’ve already taken it by storm and show no signs of letting their ratings slip! Play exclusive games like Cave Raiders, GunSlinger’s Gold, and Mayan Marvels. Aliyense wa masewera amenewa amabwera ndi zithunzi zokongola ndi adzakukhazikitsani inu glued kuti chipangizo m'manja kwambiri pamene inu muyang'ane kupota sichikuyendanso n'kukhala yapambana weniweni ndalama.
Now that you’ve had the run-down to the UK’s best mobile slots casinos, and top slots pay by phone bill services it’s time to let the good times roll. Remember always to Gamble Responsibly, and keep checking back for more leading offers from the world’s best casinos.


text:
Phunzitsani Ana Anu
Makolo, gwiritsani ntchito nkhanizi pophunzitsa ana anu mfundo zofunika kwambiri za m’Baibulo.
Mawu Oyamba
Mawu a m’buku la Deuteronomo angakuthandizeni polera ana.
Chinsinsi Chimene Tonsefe Timafuna Titachidziwa
Baibulo limanena kuti pali nkhani inayake yachinsinsi ndipo limati nkhani imeneyi ndi “chinsinsi chopatulika.” Kodi ukufuna kudziwa chinsinsi chimenechi?
Rabeka Ankafuna Kusangalatsa Yehova
Kodi tingatani kuti tifanane ndi Rabeka? Werengani nkhaniyi kuti mudziwe zambiri.
Rahabi Ankakhulupirira Yehova
Werengani nkhaniyi kuti mmene Rahabi ndi abale ake anapulumukira pamene mzinda wa Yeriko unkawonongedwa.
Anasangalatsa Bambo Ake Komanso Yehova
Kodi mwana wa Yefita ana anakwaniritsa lonjezo liti? Kodi tingatani kuti titsatire chitsanzo chake?
Samueli Anapitiriza Kuchita Zinthu Zabwino
Kodi mungatsanzire bwanji chitsanzo cha Samueli?
Davide Sankachita Mantha
Werengani nkhaniyi m’Baibulo kuti mudziwe zimene zinamuthandiza Davide kuti akhale wolimba mtima.
Kodi Nthawi Zina Umaona Kuti Uli Wekha?
Kodi Yehova anauza chiyani Eliya atayamba kumva ngati kuti watsala yekha? Kodi mukuphunzirapo chiyani pa zimene zinachitikira Eliya?
Yosiya Anali ndi Anzake Abwino
Baibulo limatiuza kuti zinali zovuta kwambiri kwa mnyamata wina, dzina lake Yosiya, kuti achite zinthu zabwino. Werengani nkhaniyi kuti mudziwe mmene anzake a Yosiya anamuthandizira kuti azichita zinthu zabwino.
Yeremiya Sanasiye Kulankhula za Yehova
Ngakhale kuti anthu ankaseka Yeremiya komanso kumukwiyira, n’chifukwa chiyani anapitirizabe kulankhula za Mulungu?
Yesu Anali Womvera
Nthawi zina kumvera n’kovuta. Werengani nkhaniyi kuti muone mmene chitsanzo cha Yesu chingakuthandizireni.
Analemba za Yesu
Werengani nkhaniyi kuti mudziwe za anthu 8 omwe analemba Baibulo omwe anakhala ndi moyo m’nthawi imenenso Yesu anali padziko lapansi ndipo analemba za moyo wa Yesuyo.
Mwana wa Mchemwali wake wa Paulo Anali Wolimba Mtima
Zimene anachitazo zinapulumutsa moyo wa ankolo ake. Kodi mukudziwa zimene anachita?
Timoteyo Ankafuna Kuthandiza Anthu
Kodi iweyo ungatani kuti ukhale ndi moyo wosangalala ngati Timoteyo?
Ufumu Umene Udzalamulira Dziko Lonse
Kodi zinthu zidzakhala bwanji Yesu akadzayamba kulamulira dziko lapansi? Kodi mukufuna kudzaona zimene zidzachitike pa nthawi imeneyo?


text:
Iris P-40 Warhawk - The Zatsopano FSX & P3D
Kukula 72.2 MB
Downloads 6 202
Analenga 03-08-2012 06: 31: 54
Anasintha 15-10-2012 23: 06: 34
License Freeware
Wolemba: Iris KUTHAWIRA kayeseleledwe mapulogalamu http://www.irissimulations.com.au
Download Kwa FSX-SP2 & FSX-Steam & P3D v1. * v2 v3 v4 kuti ayesedwe Yogwirizana DirectX10 + + 3D Chokwanira Chokwanira
Pambuyo bwino kutuluka kwa "Aces wa Commonwealth" phukusi kwa FSX osonyeza Curtiss P-40E Kittyhawk, Iris anaganiza kusonyeza kuganiza ndi kupereka mankhwala atsopano zinapanga yofanana awiri atsopano a P-40 Warhawk, P-40T ndi P-40X.
The P-40T ndi mpando amapasa, amapasa injini zosinthika ya P-40 airframe. Pamene US anachita kafukufuku ndi mapasa injini mfundo ya P-40C pa nkhondo, izo tikuvutika ndi nkhani osauka bata ndi sanapite konse mu ulimi.
The P-40X ndi mpando umodzi P-40E ndi mapiko n'zometa ndi contra-onsewo Injiniyo pa Merlin dongosolo engine.
Mawonekedwe :
The P-40X mu kanema
The P-40T ndi mpando amapasa, amapasa injini zosinthika ya P-40 airframe. Pamene US anachita kafukufuku ndi mapasa injini mfundo ya P-40C pa nkhondo, izo tikuvutika ndi nkhani osauka bata ndi sanapite konse mu ulimi.
The P-40X ndi mpando umodzi P-40E ndi mapiko n'zometa ndi contra-onsewo Injiniyo pa Merlin dongosolo engine.
Mawonekedwe :
- ambuye 2048x2048 mapikiselo bitmap resized kuti 1024x1024 pixels kwa paintschemes onse kupereka bumpmaps wapamwamba lakuthwa ndi zithunzi zodabwitsa kudutsa ONSE makadi zithunzi angathe kuthamanga FSX!
- A soundset kwambiri kwa Iris AudioworX ndi 360 digiri phokoso panning makonda mwachindunji FSX.
- A zosiyanasiyana paintschemes kwambiri kugwiritsa ntchito njira yabwino luso lilipo kulola kuti weathering kwambiri ndi zithunzi momveka.
- A apamwamba paintkit zinapanga zigawo zonse weathering kulola owerenga mwamakonda wodzaza repaints onse mu ulemerero 2048x2048 mapikiselo khalidwe!
- A kwambiri ndege chitsanzo kwa yade Island Flight Mayeso Center.
- An mwakuya woyendetsa bukhu ndi nkhani zonse muyenera kudziwa ntchito machitidwe Iris P-40 Warhawk ndi ndege amphumphu ndi zipangizo oipa, checklists ndi zambiri.
The P-40X mu kanema
Iris P-40 Warhawk - The Zatsopano FSX & P3D Download